Kaozeal:Redadeg 2010

N'eo ket Ar Redadeg 2010 a vefe ret implij kentoc'h?--Gwendal 15 Gwe 2009 da 18:39 (UTC)

Ha talvezout a ra reolennoù ar brezhoneg evit ar Redadeg ivez? Lavarout a reomp : ar mor, Mor Breizh. Neuze: ar Redadeg, Redadeg 2010.

Ar Redadeg 2010 a vije ... evel ar roue Loeiz, an Tad Maner, an Aotrou Doue, ar film Terminator, ar c'haner Jackson, an dugez Anna, ar c'harr Volvo, ar c'hirri Trabi, ar wiski Johnny Walker (un heug), ar c'hi Kore, ar pab Benead, ar Fiat Uno, ar biniaouer Nuñez, al lestr Lusitania, ar fuzeenn Ariane (berraomp al listenn evit chom hep skuizhañ al lennerien), ... ha 2010 anv ar redadeg-se eta, ha kement-se n'on ket evit krediñ. Met ma'z eo kamm ma foellata e c'haller goulenn alioù all. Bianchi-Bihan 15 Gwe 2009 da 19:05 (UTC)

:Kinnig a ran ober gant Ar Redadeg 2010 peogwir e reer gant ar stumm-mañ war al lec'hienn (amañ da skouer) hag e karfen ober gant an anv bet dibabet gant ar gevredigezh, daoust d'ar fazioù martezeus.--Gwendal 15 Gwe 2009 da 19:59 (UTC)

::Kinnig a rez lakaat fazi e-lec'h n'eus ket (er pennad), war zigarez ez eus unan gant an aozerien (en o lec'hienn-load). D'am meno hon eus holl da zoujañ ar yezh a lavaromp difenn, aozerien Ar Redadeg pe wikipedourien. Sellout a rin, ha diouzh ezhomm e c'houlennin digant an aozerien kemm: ar fazioù anat n'int ket martezeüs, ha n'eo ket re ziwezhat dezho reizhañ. Bianchi-Bihan 16 Gwe 2009 da 03:15 (UTC)

:::Miz a-raok deroù ar Redadeg (pe marteze a-raok) e vo gwelet pe anv a vo lakaet enta. Da c'hortoz  miromp ar brezhoneg mat. Lakaet e vo an anv ofisiel evel ma vo (fazius pe nann) pa vo poent. Evit bremañ n'eo ket peurofisiel an anv. Bianchi-Bihan 16 Gwe 2009 da 13:20 (UTC)

::::Me 'zo a-du eo ret lakaat an anv ofisiel evit ar pennad. Evit ar poent n'eo ket sklaer, war al lec'hien e kaver Ar Redadeg dre vras, met Redadeg 2010 a gaver war ar pegsun. Me, ez personel, e rafen gant Ar Redadeg 2010, met gwelet e vo gant an anv ofisiel, pa vo sklaer ha dibabet. A galon--Y-M D 19 Gwe 2009 da 12:43 (UTC)

:::::N'ouzon ket petra eo an "anv ofisiel". Pa seller ouzh al lec'hienn e lenner an daou : « Redadeg 2010 » hag « Ar Redadeg 2010 ». Hervez reolennoù yezhadur ar brezhoneg n'eus nemet an hini kentañ eus an daou anv-se zo reizh, evel m'en deus displeget Bianchi-Bihan. Greomp gant an anv reizh neuze !  --Llydawr 21 Gwe 2009 da 20:24 (UTC)

Meur a reolenn zo en hon wiki-ni.
*Unan a zo : brezhoneg. Ar Redadeg 2010 n'eo ket brezhoneg.
*Unan all eo : an anvioù ofisiel, petra bennak ma vije si enno.
Ma vez dibabet an anv siek e vo ret lavaret peseurt si zo en anv e-barzh ar pennad, e-lec'h ober er bajenn-mañ, ha diskleriañ perak (anaoudegezh ar yezh o vont war fallaat, ne welan abeg all ebet).
Evel am eus skrivet dija, "ar Redadeg 2010" a zo un anv savet war ar patrom "an impalaer Napoleon", Napoleon eo anv an impalaer ha 2010 eo anv ar redadeg. Ma vez laret ar reder 2010 eo sklaer eo anv ar reder (abalamour d'e niverenn).
Pe neuze emaomp er-maez eus park ar brezhoneg, hag e-barzh hini ur yezh all, evel gant an anvioù Mat-Kalon, Ar Kastell, Breizh Punishers, Breizh Pesked, Breizh Gwin gwenn ha me oar-me. Setu danvez ur pennad nevez. Bianchi-Bihan 19 Gwe 2009 da 16:07 (UTC)

Kemmet eo bet an anv (meur a wech) e lec'hienn ar redadeg. Ezhomm a oa, graet eo, sklaer an traoù. 82.251.98.49 22 Gwe 2009 da 15:49 (UTC)

Dilezet em boa ar wikipedia brezhoneg un toullad mizioù zo (abalamour da emzalc'h mantrus an Ao Blanchi dreist-holl) met hiziv e rankan dont war ma c'hiz rak n'hallan ket lezel ur betis e-giz-se da dremen hep sevel ma zammig mouezh.
"Ar redadeg 2010" an hini zo reizh ha n'eo ket "redadeg 2010" (ha n'eo ket gwall vrezhoneg 'm eus aon).
Setu amañ an displegadenn : Degemer Redadeg 2010 e-lec'h Ar redadeg 2010 a dalvefe krediñ ez eo ar sintagm zo ganimp amañ renet gant reolenn ar renadenn-anv (ar c'harr / karr an tad / karr tad Yann). Ma vije gwir e vije ret lavaret *gouel brezhoneg 1992 (<gouel ar brezhoneg) ha *Emvod Kelted 2000 (<Emvod ar Gelted), met gouzout a rit-holl e vo lavaret gouel ar brezhoneg 1992 ha Emvod ar Gelted 2000 ha netra ken. Kement-mañ a brou n'ez eus ket renadenn-anv ebet amañ.
E Kembraeg ivez e vo lavaret "Eisteddfod yr Urdd 2003" ha n'eo ket *"Eisteddfod Urdd 2003" / "Yr Eisteddfodd Genedlaethol 2000" ha n'eo ket *"Eisteddfod Genedlaethol 2000".
Ar redadeg 2010 n'eo ket ur renadenn-anv e mod ebet, n'eo ken met un doare berroc'h / berraet da lavaret ar redadeg (dalc'het er bloavezh) 2010
An dielfennañ kinniget gant an ao. Blanchi zo gwall baour... Ar sintagm "Ar redadeg 2010" n'eo ket savet diwar war ar patrom "an impalaer Napoleon" e mod ebet (war batrom "ar bloavezh 2000" marteze). Goulennet em eus bet en-dro din (e Breizh emaon er mare-mañ), hini ebet e-touez ar vrezhonegerien a vihanik na lavarfe *Redadeg 2010, direizh e vez kavet se gant an holl a anavezan.
Goulennet em eus gant ar pennoù brezhoneg a anavezan ivez, memes kont.
Spi 'm eus e vo reizhet ar fazi.
Klasket en deus an ao. Blanchi bezañ glepoc'h eget ar glav ha dre-se plantet ur c'haer a fazi ha gwashoc'h zo, poulzet en deus reoù all d'e heul. Pegoulz e teuy da lavaret dimp ez eo "an hanter eus ar barrez" ha "penaos e oa ar pardon warlene?" fazioù hag penaos e rankfed lavaret *"hanter ar barrez" ha *"penaos e oa pardon warlene?".
Ne gomprenan ket petra zo kaoz ne vez ket enebet muioc'h ouzh an den-se? War zigarez ez eo oberiant, se an hini eo? Ma 'm eus un ali da reiñ deoc'h, eo diwallit outañ ha na lonkit ket kement tra a lavar deoc'h. Estregetañ zo barrek war ar brezhoneg.
A galon.
Fulub-Cayenne"sotoc'h eget an den hen kelenn" 14 Mae 2010 da 09:49 (UTC)

Pennoù brezhoneg : mat e vefe gouzout piv eo an dud-se. An holl ac'hanomp a anavez "pennoù brezhoneg"...

"Brezhonegerien a  vihanik" : neuze eo dav ober evelto, ha lavarout "Eus pelec'h te' zo?" (klevet e Kerne-Izel) pe c'hoazh "Ken bras eget..." (klevet e Leon)? Ha neuze implijout verboù evel telefoniñ ha frekañtiñ (klevet ivez) ? --Ex-Smith 15 Mae 2010 da 12:12 (UTC) 15 Mae 2010 da 12:11 (UTC)

:Souezhet on gant ho respont, Ao. Ex Smith. N'eo ma displegadenn na ma arguzennoù diazezet war ar fed ma vez pe ne vez ket lavaret gant ar Vrezhonegerien a vihanik. Diazezet eo war un dielfennañ poellek (d'am soñj). Degaset em boa ar vrezhonegerien a vihanik hag ar pennoù brezhoneg e fin ma displegadenn a-benn reiñ deoc'h da c'houzout e oan aet da c'houlenn en-dro ivez, netra ken (Evit a sell ar pennoù brezhoneg a anavezan n'on ket sur e plijfe dezho bezañ anvet hag implijet amañ hep o aotre.)

:Ne lavaran ket kenebeut e c'haller skrivañ "petra te zo oc'h ober?" "ne oar ket anezho" "partajiñ" war zigarez ma lavaret gant lod. Met an traoù-se zo emdroadurioù (fall pe difall, n'on ket sur), n'int ket fazioù yezh graet gant deskerien, reizh int da vat hervez sistem ar parlantoù ma vezont implijet. An droienn "Redadeg 2010" n'eo reizh nemet evit al lodenn eus an deskerien n'int ket direnket ganti. Evit ar vrezhonegerien varrek all (deskerien ha brezhonegerien a-vihanik) ez eo iskis-kenañ. Ha dreist-holl, ha hemañ eo ar pouezusañ tra am eus da lavaret, n'hoc'h eus ket droed da lavaret un dra diwir evel "Ar redadeg 2010" n'eo ket brezhoneg. Geo, brezhoneg eo hag ez eo!

:Fulub-Cayenne"sotoc'h eget an den hen kelenn" 15 Mae 2010 da 20:57 (UTC)
=== Kaozeal===
Un devezh mat d'an aotrou Fulup, yac'h bepred.
Plijout a ra da genlabourerien zo digareziñ o diouer a labour, pe o ehan da labourat, abalamour d'un emzalc'h bennak, hervezo: aesoc'h e vez atav paouez a labourat eget sachañ war ar c'harr, ha pep digarez zo mat evit se. Lod a zgav gwelloc'h leuniañ ar pajennoù kaozeal hep sevel pennad ebet (n'eo ket evel-se ez omp erruet gant 33 000 pennad, anat d'an holl) met frankiz pep hini eo lavarout e soñj ha kenlabourat evel ma kar, gant ma n'aio ket da dagañ ar re all, d'ar verourien e vije da zegas kement-se da soñj d'ar re a ankoua reolennoù-diazez ar c'henvevañ.
Mat eo kaozeal eus yezhadur, ha n'eo ket ret d'an den bezañ a-du gant an holl, ha meur a hini zo barrek war ar yezh, n'emañ ket an holl skiant en he fezh en ur c'hlopenn, meur a sell a c'hall bezañ, pep hini a c'hall faziañ, feiz ya moarvat. Ha mat eo  bezañ kelennet gant  Yann pe Baol, gant Fulup  pe Jakez. N'eo ket ret kunujenniñ ar re all evit se, na gervel an dud d'en em unaniñ a-enep unan bennak (lezenn William  Lynch, keta?), sed aze un dagadenn bersonel (ne gomzan ket eus e c'hoari distummañ anvioù an dud) a vije ret d'ar verourien ober war he zro.
A-hend-all on prest da grediñ eo un tamm mat luzietoc'h an afer, evel gant skolioù Diwan hag ar skolioù Diwan.
Ma! Lakaomp e vijen dizesk a-grenn, tud all amañ a oar brezhoneg, hep bout o chom e Cayenne, ha n'o deus ket dislavaret ger ebet ganin: unan bepred zo aet a-du, n'eus nemet lenn uheloc'h.
Un den en deus savet ur ganaouenn anvet "Redadeg 2010", hep ger-mell, hag eñ kelenner e Diwan. Ne welan ket e vefe disheñvel e soñj diouzh hini Llydawr ha me. Gallout a ra Fulup redek  da zroukkomz diwar e benn ha hini an holl re all e forom ar Redadeg. Bianchi-Bihan 14 Mae 2010 da 10:35 (UTC)

A-du e savan gant Fulup Cayenne war poentoù 'zo. Soñjal a ran memestra e ranker chom sioul ha seven gant ar re all (anvioù, doare da gomz...), zoken ma ne c'heller ket gouzañv hini pe hini, mar plij. --Y-M D (kaozeal) 14 Mae 2010 da 21:39 (UTC)
===A-du ? diwar-benn petra ? ===

:Souezhus gwelout ur merour o komz eus "gouzañv hini pe hini" e-lec'h kas tud zo da lenn ar skrid ofisiel wikipedia :tagadennoù personel .

:Lavarout a ra an aotrou Fulup :"Ar redadeg 2010" an hini zo reizh ha n'eo ket "redadeg 2010" (ha n'eo ket gwall vrezhoneg 'm eus aon). Leuskel a ran ar frazenn-se da bep hini d'he barn.

:Kavout a ra mat keñveriañ Ar Redadeg, ha Gouel ar Brezhoneg. D'am soñj e krog fall e arguzennerezh.

:Evel-just e vez lavaret  Gouel ar Brezhoneg 1992, evel  Eisteddfod yr Urdd 2003. Kement-se ne brou ket n'eus renadenn-anv ebet evel ma lavar Fulup : prouiñ a ra ez eus un anv divoutin, a zo Gouel ar Brezhoneg, heuliet gant ur renadenn anv, 1992.

:Gallout a reer marteze degemer Ar Redadeg 2010 adalek ma  komprener Ar Redadeg evel un anv divoutin ivez, pezh a ra moarvat an aotrou Fulup. Din-me, pa n'eo ket echu c'hoazh an eil Redadeg,  pa n'eus bet nemet unan a-raok, hini 2010 (mar deo aotreet gant an aotrou Fulup lavarout hini 2010), pa ne welan abeg ebet da ober eus ar Redadeg-se un anv divoutin c'hoazh, n'eus nemet ober gant Redadeg 2010, a zo savet reizh e-keñver brezhoneg, goude ma n'eo ket anavezet gwall vat an holl reolennoù-diazez gant an holl yaouankizoù o redek.

:A-hend-all e plij din kenañ an dud vat a zo gouest da damall da unan all, n'eo ket an traoù lavaret na skrivet gantañ, met traoù hag a c'hallje, a gav dezhe, bezañ bet skrivet gantañ: Pegoulz e teuy da lavaret dimp ez eo "an hanter eus ar barrez" ha "penaos e oa ar pardon warlene?" fazioù hag penaos e rankfed lavaret *"hanter ar barrez" ha *"penaos e oa pardon warlene?". Se n'eo ket arguzenniñ ken, feiz fall ne laran ket. Bianchi-Bihan 15 Mae 2010 da 09:59 (UTC)

::An displegadenn bet degaset gant Fulup Cayenne hag a gavan kendrec'hus a zo ar frazenn da-heul : Ar redadeg 2010 n'eo ket ur renadenn-anv e mod ebet, n'eo ken met un doare berroc'h / berraet da lavaret ar redadeg (dalc'het er bloavezh) 2010. Evidon ez eo Ar Redadeg an ofisiel an abadenn, hag ouzhpennañ 2010 a zo evel evit termeniñ eus peseurt hini 'zo kaoz (un doare da niverenniñ anezho). Marteze e vefe mat studiañ reizhded an doare-se da zielfennañ an anv. --Y-M D (kaozeal) 15 Mae 2010 da 15:27 (UTC)

:Da vihanañ e vo bet kendrec'het un den gant displegadenn Fulup pa lavar n'eo ket ur renadenn-anv eo 2010. N'eo ket trawalc'h gouzout petra n'eo ket avat : bremañ e vije ret gallout lavarout petra eo! Gortozomp 'ta!

:Un tamm paour, evel 'larfe Fulup, eo an arguzenn Ar redadeg 2010 n'eo ket ur renadenn-anv e mod ebet, n'eo ken met un doare berroc'h / berraet da lavaret ar redadeg (dalc'het er bloavezh) 2010.

:Rak ur renadenn-anv zo un doare berr da lavarout un dra dre natur.

:Teir skouer :

:Redadeg 2010 a vez lavaret eus ur redadeg a zo bet graet e 2010. Redadenn Yann eus ur redadenn graet gant Yann. Redadeg Karaez eus unan c'hoarvezet e Karaez.  Bianchi-Bihan 16 Mae 2010 da 13:38 (UTC)

::Evit aesaat ur gaoz ne vez ket trawalc'h  lavarout e vezer a-du, ma ne lavarer ket diwar-benn petra.

:Teir skouer :

D'am soñj e c'hellfe bezañ reizh an daou stumm, damgevatal o ster met disheñvel o frammadur kevreadurel pa geñverier gant ar saozneg "The London Fun Run 1998" (pe reishoc'h d'am sonñj "The London Fun Run, 1998" pe "The London Fun Run (1998)", kv. "Ar Redadeg 1998") ha "The 1998 London Fun Run" ("Redadeg 2000" - kemmet ar bloaz evit mont e-bioù da guidennoù all a sav diwar an daore da lenn an deiziad e saozneg...). Traoù heñvel a sav e galleg da skouer gant "l'article de Le Monde " (amreizh e-keñver ar yezhadur boaz "l'article du Monde") rak "le Monde" eo titl ar gelaouenn dres m'eo "Ar Redadeg" anv ar redadeg-mañ, pe c'hoazh "n'A Nosa Terra" (degemeret evel ar stumm reizh) pe "en A Nosa Terra" (klevet alies evit an hevelep abeg)... Tu z' da goazeal ha da chom hep bezañ a-du gant unan bennak all hep mont war hent ar c'hunujennoù d'am soñj (o soñjal e komzoù Fulup Cayenne). A galon,  Neal  (Kaozeal) 15 Mae 2010 da 20:19 (UTC)

Thanks Neal, you'd never say "1998's London Fun Run" though, would you? N'haller ket keñveriañ "The 1998 London Fun Run" gant "Redadeg 2000". "The 1998 London fun Run" ne heul ket patrom ar renadenn anv. Mar fell deoc'h keñveriañ *redadeg 2000 e vefe ret mont da glask pe *1998's London Fun Run zo direizh da vat d'am divskouarn pe neuze The London Fun run of 1998 zo posubl marteze a-walc'h, met na vo ket implijet da vrudañ un degouezh bennak. Pa vez brudet un dra bennaket e vez lavaret "The 2000 Grand National" peotramant "the Grand National(,) 2000".

A-hend-all ne welan ket pelec'h em eus kunujennet hini ebet, "sotoc'h egat an den hen kelenn" n'eo ken met ar ger-stur a implijan da sinañ.

A galon. Fulub-Cayenne"sotoc'h eget an den hen kelenn" 15 Mae 2010 da 20:38 (UTC)

:E saozneg e c'heller lâret (kentoc'h evit bloavezhioù 2000 hag a zo luziet an doare d'o distagañ e saozneg): "The 1998 Grand National", "The Grand National, 1998", "The Grand National of 1998" pe c'hoazh "The greatest hits of 1999" pe "1998's greatest hits". An diforc'h? Un elefenn distag diouzh an titl eo ar ger-mell e "The Grand National" met n'eo ket e "the greatest hits". Disheñvel eo d'am soñj "Ar Redadeg" (m'az eo hemañ an titl ofisiel) diouzh "ar redadeg"... Ne lâran ket e rank bezañ heñvel e saozneg hag e brzhoneg, evel-just (nag e brezhoneg ha kembraeg ivez...), nemet keñveriañ toiennoù disheñvel.

: "Betis" a zo anezhañ un dagadenn. N'eo ket nemet ar gerioù a implijer met an ton a c'hell bezañ kunujennus: n'haller ket klemm rak un "emzalc'h manrtrus" diouzh un tu ha klask trenkañ ar soubenn diouzh an tu all. A galon, Neal  (Kaozeal) 16 Mae 2010 da 10:12 (UTC)

::Trugarez Neal,

::Da zisplegadenn zo dedennus, met "1998's greatest hits" n'eo ket tre ar memes tra. E galleg e vefe lavaret "le meilleurs hits de 1998" hag e brezhoneg ivez e vefe lavaret "tonioù gwellañ 1998". N'eus ket kaoz eus un degouezh a vruder. Bez onest amañ, mont a rafes da lavaret "1998's Grand National?", mont a rafes da skrivañ se war ar skritelloù? Ne gav ket din. N'eo ket ret mont da glask e saozneg forzh penaos. Koulz eo ober e galleg. Ar pezh a droer amañ eo "La Redadeg 2010" ha n'eo ket "la redadeg DE 2010". Met war a seblant zo lod o deus poan o kompren kement-mañ. War ar skinwel ne vez ket lavaret "Le Tour de France de 2010"(nemet ha keñveriañ hennezh gant "Le Tour de France de 2009"), "le Tour de France 2010" an hini a vo lavaret ha skrivet. Eus se zo kaoz amañ ha mann ebet all.

::Degas a ran soñj dit e oa bet embannet traoù evel "Ar Redadeg 2010 n'eo ket brezhoneg" (sic), "redadeg 2010 eo ar stumm reizh" gant lod amañ. Souezhet on n'eus deuet merour ebet amañ da reizhañ ar bommoù diwir-se. Ret e oa din sevel ma mouezh.

::Kompren a ran ar pezh a fell dit lavaret evit an ton am eus implijet, met ne lavarfen ket e oa "kunujennus", mont a rez pell ganti, goapaus marteze a-walc'h, ne rin ket mui.

::Regards ;-) Fulub-Cayenne"sotoc'h eget an den hen kelenn" 16 Mae 2010 da 19:07 (UTC)

:::Me gav din e vefe mat tremen da draoù all. Da lavaret eo kenderc'hel da eskemm war ar gudenn evit envel ar pennad, met laoskel a gostez ar c'hunujennoù. D'am soñj en deus komprenet hor mignon Fulup ar reolennoù ha kelaouet eo bremañ. Ne vefe ket fall mont war-raok. --Y-M D (kaozeal) 16 Mae 2010 da 19:57 (UTC)

::::Trugarez da Fulup hag a-du gant Y-MD. Neal  (Kaozeal) 17 Mae 2010 da 08:03 (UTC)

*Ma lennfe Filipig kazetennoù gallek zo (lakaomp L'Equipe) e welfe e komzer eus "la coupe du monde de 2010" ha "le tour de france de 2010" evel eus "le paris-roubaix de 2010"  ha traoù all heñvel.  Goude-se, posubl eo, e vije lavaret eveltañ ivez gant tud all:
*Kaer e kavan e frazenn : Neuze "La Redadeg 2010" ha n'eo ket "la redadeg DE 2010". Sur eo neuze ne gomzomp ket nag ar memes galleg, nag ar memes brezhoneg. Sklaer eo c'hoazh pa lennan  gantañ pelloc'h: "le Tour de France 2010" an hini a vo lavaret ha skrivet. Eus se zo kaoz amañ ha mann ebet all. Galleg modern flim-flamm eo marteze, ha se a fell dezhañ treiñ, n'eo ket ma galleg-me avat.
*Kompren a ran ivez eo treiñ e c'halleg dezhañ a fell dezhañ ober: ne welan ket perak e vije ret treiñ, na perak e c'halleg-eñ.
*Neuze pa skriv ouzhpenn Met war a seblant zo lod o deus poan o kompren kement-mañ e vin a-du gantañ.
*Ha pa skriv ivez War ar skinwel  eo anat ne gomprenan ket: rak war ar skinwel e lakaan-me ar pod-bleunioù.
Komzomp bremañ eus an anv
*ar ger redadeg zo un anv-kadarn: neuze eo reizh Redadeg 2010. Lavarout ar c'hontrol zo kement ha kemmañ ar yezhadur.
*Goude-se e fell da lod e vije un anv divoutin: neuze Ar Redadeg. Chom a ra da c'houzout petra eo an anv divoutin en-resis: Redadeg pe Ar Redadeg? pelec'h e krog, a-raok pe goude ar ger-mell, aze emañ an dalc'h.
**Ma c'haller lavarout Redadeg warlene (ha ne oa ket anezhi) e c'haller lavarout Redadeg 2010, n'eus ket da dortal.
**Ma fell da lod ober gant Ar Redadeg  mann nemet peogwir e lavaront en o galleg La Redadeg 2010 n'eo ket abeg a-walc'h. N'haller degemer Ar Redadeg 2010 nemet peogwir e lakaer un anv boutin da dremen da anv divoutin. Betek-hen n'eus bet nemet div redadeg.  Pa dostao Redadeg 2012 e fello da lod moarvat lakaat Ar Redadeg 2012. Ken neuze ne vo nemet goulenn alioù un toullad "pennoù brezhoneg"   estreget mignoned Fil Lipig. Bianchi-Bihan 17 Mae 2010 da 09:40 (UTC)

*Moarvat ne lennomp ket ar memes embannadur : pa lennan L'Equipe ha traoù all e welan "La Coupe du Monde 2010", "Le Tour de France 2010", "Paris-Roubaix 2010". Pelec'h e c'heller lenn an arroudennoù meneget ?--81.53.54.131 17 Mae 2010 da 12:01 (UTC)
*Gwir eo e vez  diaes kavout galleg reizh a-wechoù : :fr:Coupe du monde de football de 2010,  e-kichen doareoù all. Met pouezusoc'h kalz arguzenniñ amañ db ar brezhoneg. Bianchi-Bihan 17 Mae 2010 da 13:00 (UTC)

Trugarez vras d'an Ao. B*anci evit e evezhiadennouigoù leun a fent hag a garantez.

Bennozh Doue dit evit ma anv nevez (Filipig), evel a lavarfe egile "I had it coming!". Plijout a ra din, ha spi 'm eus ne yelo merour ebet da c'hourdrouzañ ac'hanoc'h evit bezañ plantet fent amañ ;-)

Mantret on gant un dra bennak evelkent. Mont da galsk abeg em zamm brezhoneg hag em zamm galleg a-benn difenn ho tezenn n'eo ket eus an onestañ-holl.

Ho teorienn db. an anvioù boutin ha divoutin, etc. zo farsus met kamm ez eo.

Ne lavarit netra db. an daou boent kadarn-mañ :

* 1. Db. an dielfennañ yezhadurel sklaer am eus roet. Ma ranker tremen eus "ar Redadeg" da "redadeg 2010" pa ouzhpenner "2010" da "ar redadeg" e sinifi ez eus ur bomm renet gant reolenn ar renadenn-anv-jenitiv ('genitive'). A-benn gwiriañ kement-se em eus amprouet ar bomm en un doare "skiantel" a walc'h (hervez hentenn ar yezhadur). "an tok", evel ma ouzer, a zeu da vezañ "tok Yann" pa lakaer "Yann" war e lerc'h (ha n'eo ket an tok Yann ha se zo kaoz e kav deoc'h (da ex-Smith ha da Llydawr) e ranker lavaret "Redadeg 2010". Met daoust hag ur renadenn-anv-jenitiv zo amañ, n'eus ket a lavaran-me (ha reou all), rakar, ma vije unan e vije ret lavaret "gouel brezhoneg 2010" e lec'h "gouel ar brezhoneg 2010". (an tok a zeu da vezañ tok an amezeg hag a zeu da vezañ tok amezeg Yann). Mar lavarit e ranker lavarit "redadeg 2010" ha ma lavarit n'eo ket brezhoneg lavaret "ar redadeg 2010" e lavarit d'an dud penaos e rankont lavaret frazennoù "emvod kelted 2000", "gouel brezhoneg 2010" e lec'h "emvod ar Gelted 2000", "gouel ar brezhoneg 2010", netra na vir ouzhoc'h a cheñch reolennoù ar brezhoneg evel just.

* 2. Db. ar skouerioù am eus roet deoc'h e kembraeg : "Y Pasg 2010", ha koulskoude ez eo techet ar c 'hembraeg da implijout ar renadenn-anv-jenitiv muioc'h evit ar brezhoneg. Evel just hoc'h lavaret un dra bennaket, un tamm "bluff" a lavarfen zokenoc'h,  db. ar frazennoù gallek, dre chañs e oa deuet 81.53.54.131 da ziarbenn ac'hanoc'h. Nag e brezhoneg... Petra emaoc'h o vont da lavaret din, penaos n'eo ket reizh lavaret "ar brezel 14" / "ar brezel 1914-18" marteze?

Ao. B*anci, gouzout a ran n'eo ket aes asantiñ bezañ difaziet, met n'eo ket ret mont da bismigañ en aner yezh an difazier a-benn en em zifenn, na c'hoazh e gunujenniñ (nann, n'on ket deus ar re a lenn L'equipe ;-))

A galon, ho keneil feal, Fil Lipig Fulub-Cayenne"sotoc'h eget an den hen kelenn" 17 Mae 2010 da 20:20 (UTC)
Faziet out, paotr: difaziañ a-walc'h a ran dre amañ evit gouzañtiñ bezañ difaziet abaoe pell zo, met se n'hallez ket gouzout. Ha lod , pa n'ouzont ket, ne vezont ket pell o faltaziañ. Ma n'eo ket aes dit-te bezañ difaziet eta, n'eo ket ret mont da gontañ bidennoù db ar re all, pa n'ouzout ket.
Rak pa n'ouzout ket e sav kredennoù d'az penn betek lavarout: met n'eo ket ret mont da bismigañ en aner yezh an difazier a-benn en em zifenn, na c'hoazh e gunujenniñ (nann, n'on ket deus ar re a lenn L'equipe ;-)). Eus da frazenn e teskan daou dra
*ne oa ket plijet dit an evezhiadennig db da skinwel, a oa din ur fazi, evel redadeg 2010 dit-te, hag a zo reizh din,
*e kavez eo ur gunujenn bezañ eus ar re a lenn "l'Equipe", a lennan aliezik
hag a lennin c'hoazh hiziv.
Man 'met traoù a-bouez eta.
Ar skouerioù a roez e brezhoneg a zo anvioù divoutin darvoudoù bep tro, ha ne welan ket e vijent gwall niverus: n'eo ret dispenn yezhadur ar brezhoneg evit un dornadig gerioù. Gwelout a ran ez eus daou rumm anezhe: ar re evel Gouel ar Brezhoneg, dibaot a-walc'h, hag ar re evel Ar Redadeg, hag a zo dibaotoc'h c'hoazh, nevez-flamm-filin ma'z eo.

:Peogwir ez eus bet graet anv ac'hanon gant Fulub-Cayenne e lavarin kement-mañ : "ar Redadeg + 2010" n'emañ ket da vezañ keñveriet gant "Emvod ar Gelted + 2010" pe gant "Eisteddfod yr Urdd + 2010" met gant "an Emvod + 2010" pe "yr Eisteddfod + 2010". Reizh e kavan lavaret "an Emvod" hag "Emvod 2010", "yr Eisteddfod" hag "Eisteddfod 2010", evel ma kavan reizh lavaret "ar Redadeg" ha "Redadeg 2010". Evit ar c'hembraeg, ra sello Fulup-Cayenne ouzh lec'hienn Eisteddfod vroadel Kembre hag ouzh ar gaoz-mañ er Wikipedia kembraek. --Llydawr 18 Mae 2010 da 16:45 (UTC)

::Llydawr ker,

::Trugarez evit da gemenadenn. Doujañs a rankan kaout ouzh da savboent, met ne zisplegez na ne brouez netra pa lavarez "evel ma kavan reizh lavaret "ar Redadeg" ha "Redadeg 2010". Dedennus am eus kavet ar goulenn ac'h eus lakaet war ar wikipedia Kembraeg, met n'on ket a-du gant ar respont nemetañ ac'h eus bet. Ha lakaet em eus ma zamm respont eno, ur respont hag a c'halli lenn pa gari. Gwir e vez lavaret traoù ha skrivet traoù evel "Eisteddfod 2010" ha "Pasg 2010" e kembraeg, met levezon ar framm genitiv n'eo ken. Startoc'h eo enebiñ ouzh seurt emdroadur e kembraeg, dre ma kemm ar yezh buan-kenañ ha dre ma n'eo ket troet Kembreiz gant an dielfennañ yezhadurel. An hini en deus respontet dit ne oa "Yr Eisteddfod 2010" nemet saoznegaj zo aet re vuan ganti. E-leizh a skouerioù a gavi skrivet e kembraeg mat ma c'halli lenn traoù evel "Y Nadolig 2000", "Y Pasg 2000", etc.

::Distroomp d'ar brezhoneg, pa'z eo gwir ez eo eus ar brezhoneg zo anv amañ. Ar pezh a fell din lavaret amañ eo se : N'hoc'h eus ket droed da lavaret "Ar redadeg 2010 n'eo ket brezhoneg". Nag "ar brezel 14", brezhoneg eo pe n'eo ket? Geo, brezhoneg eo sur eo ha n'eo ket marteze. Traoù zo a vez kavet drol en holl yezhoù, frammoù zo a gaver iskis, se a gomprenan a-walc'h. Evel "un daoulagad", "an deiz kentañ'r bloaz", etc. Met den ebet n'en deus droed da lavaret n'int ket reizh, dreist-holl pa vez embannet se gant deskerien bet desavet e galleg. Goulennet em eus en-dro din gant brezhonegerien gozh ha hini ebet na lavarfe "redadeg 2010". Bremañ ma fell deoc'h reiñ lañs d'an droienn "redadeg 2010", e c'hallit ober laouen, plijout a ra emdroadurioù-yezh din, ken-ha-ken. Ul lisañs yezhadurel zo e brezhoneg ivez. N'eo ket me a yelo da reizhañ lugan ebet na kaner ebet.

::Ma ne gomprenez ket perak e implijan "karr amezeg Yann" da amprouiñ reizhded "redadeg 2010", petra a ri... "Dielfennañ yezhadurel" a vez graet eus se. Marteze n'out ket boas ouzh an teknik? N'eo ket diaes koulskoude. Gallout a ran addisplegañ dit, ma kerez. Ma lavarez e ranker tremen eus "ar redadeg" da "redadeg 2010" (ha n'eo ket "ar redadeg 2010") e talvez e soñj ganit e ranker implijout ur framm genitiv. Ma goulenn-me eo daoust hag ur framm genitiv zo pa lavarer "la Redadeg 2010" / "Le Tour de France 2003" / "La guerre 1914-18", etc. A-benn ober kement-se e kinnigan arnodiñ ar bomm : lakaomp e vefe "redadeg ar brezhoneg" anv ar redadeg, ha lakaomp e rankfed ouzhpennañ "2010" d'ar bomm "redadeg ar brezhoneg", petra hon defe "redadeg brezhoneg 2010" pe "redadeg ar brezhoneg 2010", anat dit ez eo an eil a vo lavaret rak "redadeg brezhoneg 2010" ne sinifi ket a dra. Petra emaon o paouez prouiñ gant ma zamm arnodenn amañ : ouzhpennañ ur bloavezh war-lerc'h un darvoud resis ne c'houlenn ket un treuzmadur genitiv. Hag ur skouer vev am eus da reiñ dit war ar marc'had "ar brezel" / "ar brezel 1914-1918". N'hallan ket ober sklaeroc'h eget se.

::A galon.

::Fulub-Cayenne"sotoc'h eget an den hen kelenn" 18 Mae 2010 da 19:26 (UTC)

Keit ha m'emeur ganti, marteze e c'hellfer mont da geñveriañ gant an arabeg, implijet gantañ ur frammadur yezhadurel heñvel. Neal  (Kaozeal) 18 Mae 2010 da 11:21 (UTC)

Lennet em eus ar respont faeüs graet gant Filipig d'hon c'henlabourer Llydawr. Ya, doujañs a rankfe  kaout ouzh pep savboent hag ouzh pep hini.
*Lavarout a ra ne zisplegez na ne brouez netra pa lavarez "evel ma kavan reizh lavaret "ar Redadeg" ha "Redadeg 2010". Gwall bell ez a ganti, evel pa vije ezhomm da brouiñ pezh a gaver er yezh pemdez. Eñ an hini na zispleg na ne brou netra.
*Skrivañ a ra ivez : N'hoc'h eus ket droed da lavaret "Ar redadeg 2010 n'eo ket brezhoneg". N'on ket a-du : ma ne gaver troienn heñvel ebet er yezh a-raok, eo ouzhpenn trawalc’h da lavarout : n’eo ket brezhoneg.
*Skrivañ a ra : Nag "ar brezel 14", brezhoneg eo pe n'eo ket? Hervez e soñj eo sklaer ar respont : Geo, brezhoneg eo sur eo ha n'eo ket marteze. Alioù all zo estreget e hini, evel diwar-benn Alan Stivell. Din n’eo ket brezhoneg. Ha neuze ?
*Ha neuze, a-du gant ar Filipig en taol-mañ : Traoù zo a vez kavet drol en holl yezhoù, frammoù zo a gaver iskis, se a gomprenan a-walc'h.
*Lavarout a ra goude : Evel "un daoulagad", "an deiz kentañ'r bloaz", etc. Opala ! N’haller ket lakaat traoù ken disheñvel er memes sac’h.
*A-enep a-grenn avat emaon d’ar frazenn-mañ : Met den ebet n'en deus droed da lavaret n'int ket reizh, dreist-holl pa vez embannet se gant deskerien bet desavet e galleg.
**Pep hini en deus droed ha gwir da lavarout pezh a soñj diwar-benn e yezh, gant arguzennoù.
**Ne oar ket penaos eo bet desavet an dud, n'en deusket d'ober anv eus se.
**Me lavar n’eo ket reizh, rak n’eus netra all heñvel er yezh.
*Pa skriv Goulennet em eus en-dro din gant brezhonegerien gozh ha hini ebet na lavarfe "redadeg 2010" ne gavan ket eo ret krediñ anezhañ.
*Pa skriv N'eo ket me a yelo da reizhañ lugan ebet na kaner ebet n'eo ket ret krediñ anezhañ c'hoazh: n'eus nemet sellout ouzh e labourioù diwezhañ en hon wiki-ni.
*Siek e kavan e arguzennerezh pa loc’h diwar ar galleg. Moarvat ne verz ket, met pa ro ar skouer « "La guerre 1914-18 »  e tispleg orin ar skouer « ar brezel 14 » war un dro. Ha setu ar skouer nemeti kavet gantañ er yezh. N'eus ket peadra da gemm ar yezhadur c'hoazh na da gomz eus emdroadur ar yezh. Troiennoù gallek zo e brezhoneg, petra vern keit ma ne deuont ket da vezañ reolenn? Lavarout a ran ar brezel 14, hag en em blijout peogwir emaint er yezh, met  ne garfen ez afe lod betek en em lavarout pe en em sellout evit kement-se.
*Siekoc'h c'hoazh pa lavar: lakaomp e vefe "redadeg ar brezhoneg" anv ar redadeg. Gant martezeoù e vez maget al leueoù, ha pa vez berr an arguzennoù e kroger gant martezeoù evel lostoù-leueoù a-seurt gant hennezh. Lakaomp e vije bet lakaet "redadeg ar brezhoneg" evel anv d' Ar Redadeg ha kavet e vefe degadoù a dud o klemm abalamour m’eo brezhoneg gwall fall.
Eñ a gav sklaer e zisplegadenn? Me gav eo sklaer n'eus displegadenn ebet. Bianchi-Bihan 20 Mae 2010 da 08:14 (UTC)

Evit ma ne gendalc'hfe ket an dud da gemmañ ha kemmañ adarre anv ar redadeg em eus divizet gwareziñ ar bajenn. Pa 'vo sioulaet an traoù pe pa 'vo un emglev e c'hellimp tennañ kuit ar gwarez. Ma 'vefe ezhomm kemmañ an danvez pe ouzhpennañ titouroù (dre ma 'z eo fresk an darvoud) e c'helloc'h mont e darempred ganin, dre ma c'hellan me (evel merour) degas kemmoù d'ar pennad. Trugarez. Gant ma 'vo un eskemm frouezhus ha talvoudus. --Y-M D (kaozeal) 20 Mae 2010 da 16:38 (UTC)

D'am soñj ez eus droukvesk etre ar re a labour war ar pennad abaoe bloaz hag an hini a zo nevez deuet d'ober reuz, evel ma ra bep an amzer. Bianchi-Bihan 20 Mae 2010 da 16:44 (UTC)

:Abeg ebet e chomfe prennet ar pennad. Goulenn a ran ma vo addigoret evit lakaat ur skeudenn bennak. Bianchi-Bihan 22 Mae 2010 da 10:48 (UTC)

::Ma 'peus c'hoant da lakaat traoù er pennad e c'hellez lavaret din petra hag e c'hellin me en ober (evel merour e c'hellan kemmañ ar pennad c'hoazh). Mod all eo mat din diwareziñ ar pennad, met an holl a c'hello kemmañ ar pennad en-dro. --Y-M D (kaozeal) 22 Mae 2010 da 13:27 (UTC)

:::Gortoz a rin eta. Met doareoù all zo da bellaat ar freuzerien anavezet. Bianchi-Bihan 22 Mae 2010 da 13:42 (UTC)

::::Prennet bepred. Bianchi-Bihan 25 Mae 2010 da 13:24 (UTC)

::::Trugarekaat. Aesoc'h labourat pa vez dibrennet ar stal-labour. Bianchi-Bihan 25 Mae 2010 da 16:27 (UTC)

War a seblant eo bet hon c'hamarad (a vije o chom tostoc'h eus Kerdiz eget eus Cayenne) o klask kenteliañ ar wici cymraeg diwar-benn e arguzennerezh, hep kendrec'hiñ den []. Un dra a remerkan avat: ne oa ket ken uhel an tamm gantañ eno, hag amañ hepken en deus diskarget e sailhadoù fae. Bianchi-Bihan 25 Mae 2010 da 17:22 (UTC)


Kaozeal:Adios

Adios e baskeg

Gwir eo, hervez ar wikipedia euskarek. Er wikipedia gallek ez eus meneg eus ar stumm Adiotz. Mat e vije gouzout hiroc'h. Bianchi-Bihan 23 Gwe 2009 da 04:38 (UTC)

"Adios" eo ar stumm reizh a-vremañ en euskareh unvan war a welan:
Salaberri, P.  NAFARROAKO ZENBAIT IBAR, HERRI ETA AUZOREN EUSKARAZKOIZENAK (paj. 331):
"NHI-n euskal izentzat Adiotz eman bazen ere, aipurik zaharrena Adios-en aide mintzo da, eta guk dokumentazioan forma hau aldi bakar batez bilduagatik, garbi samar ikusten da euskaraz ere Adios ibiltzen zela. Hau, dena den, ikerketa sakonago batek baiesten edo ezesten duen artean ezin da seguratu."
Sellit ivez ouzh: Lankide:Orereta/Proba orria, diwar Euskaltzaindiaren Euskal Onomastikaren Datutegiaren (EODA) arabera:
Neal  (Kaozeal) 23 Gwe 2009 da 06:39 (UTC)


Kaozeal:Jean-Charles Huchet

Er wikipedia e galleg em eus kavet (er pennad ) ul levr savet gant ur Jean-Charles Huchet. Ar memes hini e vefe ?
Memestra er pennad .
A galon --Y-M D 26 Gwe 2009 da 10:01 (UTC)

Ya, klasket em eus e-barzh google, ha kavout a reer meur a levr. Daoust hag ar memes den eo? N'ouzon ket.  Met ne vije ket ar wech kentañ gwelout ul lennegour gall o labourat evit ar stad  er velestradurezh uhelik evit lardañ e damm bara pa ne vez ket amanennet gant al lennegezh. Ret e vije goulenn digantañ. Te a ray? Bianchi-Bihan 26 Gwe 2009 da 10:15 (UTC)


Kaozeal:Brezhoneg e Kenya

Na pegen holloueziadurel eo ar mod m'eo bet savet pennad-mañ c'hwistim? Dreist-holl eus perzh unan hag zo ken prim da bismigañ labour ar re all? Hag ezhomm zo da glevet sarkasmoù an Ao. Bianci?
Ne gav ket din eo gwall sirius an afer.
Fulub Cayenne.

?????????????????Bianchi-Bihan 27 Gwe 2009 da 02:17 (UTC)

Gwelet a ran e vez Bianchi-Bihan o lakaat traoù er pennad hag e vezont tennet bep tro. Goulenn a ran ganeoc'h (Bianchi-Bihan hag an dud all) ma vo divizet er bajenn kaozeal-mañ eus ar perak hag ar penaos ha n'eo ket c'hoari da lakaat/tennañ. A galon --Y-M D 27 Gwe 2009 da 09:35 (UTC)

Opala! Arabat meskañ torchouerioù ha serviedennoù mar plij. Ganin eo bet krouet ar pennad. An hini a deu da lakaat mesk eo an hini en deus c'hoariet ur pennad mat gant ar pennad Alan Stivell un toullad mizioù zo. Ma fell dezhañ c'hoari n'en deus nemet mont d'ar wiki gallek, gant ar pennadoù Diwan hag all ez eo ec'hon an dachenn. Bianchi-Bihan 27 Gwe 2009 da 09:45 (UTC)

:Ya, ya gouzout a ran mat ez eus un den o lakaat reuz ha n'eo ket te emaon o tamall. Ar pezh a garfen ez eo e tisplegfe an den petra a zisplij dezhañ ha perak. E-mod-se e vo tu prederiañ ha respont. Ne oan ket bet sklaer a-walc'h marteze, digarez. A galon --Y-M D 27 Gwe 2009 da 10:03 (UTC)

::Salud d'an holl, n'emaon ket me kennebeut all o klask lakaat reuz amañ. E mod ebet. Ya, gwir eo em boa adlabouret un tamm-mat war pennad Alan Stivell (hag a oa skrivet ha savet fall), ha gwir eo ne oan ket a-unan gant an Ao. Bianci. Met betek mont da lavaret am boa plantet reuz... Gwellaat ha hiraat ar pennad ne lavaran ket. Evit a sell breizhadelezh Alan Stivell am boa ranket lezel da vont dre ma oa bet skornet ar pennad. Displeget em boa ma soñj koulskoude, ha c'hoazh e kav din hoc'h eus graet ur fazi, met bon... Meur a bennad (sirius a gav din) am eus savet ivez, ha ne welan ket perak e tlefen bezañ lakaet da blanter reuz?

::Bremañ, evit a sell pennad an Ao. Bianci diwar-benn 'Kelenn brezhoneg e Kenya' (sic).

::Ar pennad orin er feson ma oa skrivet n'en doa ket tra d'ober en un holloueziadur. Na pegen sirius mont d'ober e damm klemm war don ar c'hwervoni ha mont da skrivañ : "(...) kanaouennoù ha ne vezont ket desket e Diwan e Breizh zoken (Gwir Vretoned, An Alarc'h...).", "Gallout a rafe kan Breizh bevañ ha padoù aesoc'h e Kenya eget e Breizh pa kaver tud prest da ganañ eno." Ar wiki n'eo ket ul leurenn propaganda din da c'houzout. Ma oa un dra bennaket da viret evit a sell ar c'helaouiñ e oa ar fed ma oa bet lakaet ur filmig da welet war YOUTUBE hag e c'hallfe hemañ kaout un tamm efed bennaket. Se zo kaoz am boa cheñchet ar pennad evel am boa.

::Na hemañ : "Kaoz zo bet da gas di an aotrou Jean-Charles Huchet da vougañ ar c'helenn-se a-raok ma vije lezet da greskiñ betek re." Un dagadenn sarkastik a-enep un den n'en deus tra d'ober gant sujed ar pennad. "Kaoz zo" eme an Ao. Bianci... Gant piv a garfed gouzout! Komzet zo eus se gant emsaverien c'hwerv en un davarn bennaket e Breizh pe e Pariz, a c'hallan krediñ a-walc'h. Met lakaat se en un holloueziadur... Bof.

::Kredet en deus hor c'henlabourer gwellaat an traou dre lakaat se dindan ur ispennad "FENT" e korf e bennad. Ne gavan ket se na farsus na heveek na fentus. Ne welan nemet ur sarkasm diezhomm.

::Domaj e kavan bezañ bet ranket displegañ petra zo kaoz em boa ouzhpennet ha tennet traoù e pennad hor mignon Bianci. Sklaer, splann pa lavaran mat, n'en doa ar pennad evel ma oa tra d'ober un ur raktres sirius. Domaj a lavaran, rak gallet em bije bezañ bet skrivet un pennad a dalvoudegezh e-lec'h bezañ skrivet ar respont-mañ. A galon ganeoc'h-holl. Fulub Cayenne.

:::N'eo ket ret c'hoari skrivañ fall ma anv: Bianchi, mar plij.

:::N'eo ket ret distummañ pezh a skrivan: lakaat mesk am eus skrivet. Pa'm bo c'hoant da skrivañ lakaat reuz e oarin ober.

:::N'eo ket peogwir e kavit blaz ar c'hwervoni gant un dra (da bep hini e vlaz, logod d'ar c'hazh, razhed d'ar chas) eo bet lakaet gant c'hwervoni: me gav eo laouen kentoc'h.

:::N'eo ket ret kontañ droug diwar-benn ur c'henlabourer peogwir n'oc'h ket plijet gant ur pennad pe ul lodenn anezhañ: ma rafe kemend-all ar re all diwar ho penn n'eo ket sur e rafe plijadur deoc'h.

:::N'eo ket peogwir ne gavit ket fentus un dra eo ret krediñ e vo a-du ar re all ganeoc'h: kentañ da ober, goulenn o ali.

:::Pa gredit e vez graet fall o labour gant ar re all soñjit e c'hall ar re all soñjal heñvel diwar-benn hoc'h hini: neuze, kentañ d'ober, kinnig kemmoù er bajenn-mañ graet evit se, ha gortoz na vo kenemglev, hervez doareoù wikipedia. Bianchi-Bihan 27 Gwe 2009 da 16:54 (UTC)

Moarvat eo mat chom hep meskañ gwir fedoù ha fent. Met dereatoc'h eo goulenn ali ar re all evit ur c'hemm evel-se. Un ali personel ne dalv nemet kement hag un ali personel all. 82.255.14.192 27 Gwe 2009 da 14:06 (UTC)

Trugarez bras evit an displegadenn a zo bet graet. Kavout a ran pouezhus lakaat an traoù sklaer, e lec'h kemm ha kemm en-dro disehan. E-mod-se e c'heller bremañ dibab hervez an abegoù. Mat 'vefe neuze divizout. Mod all em eus ur goulenn all evidoc'h, Fulub Cayenne, perak ne reoc'h ket ur gont dindan o anv (pe ur dre ma wellan e teuoc'h da labourat aliesik hag war danvezioù disheñvel. Kalz aesoc'h e vefe evidomp, evit daremprediñ. A galon --Y-M D 27 Gwe 2009 da 14:34 (UTC)

Kalz liammoù kozh zeo distrujet , hemañ n'eo ket http://www.kaouenn.net/?q=fr/node/876  Bianchi-Bihan (kaozeal) 25 Gen 2016 da 12:12 (UTC)


Kaozeadenn Patrom:Infobox Skrivagner

Salud Belvar. Mojenn? Marteze a-walc'h e fell dit lavarout "légende", neuze e rankez skrivañ alc'hwez (ar skeudenn). Lakaat a rafen ivez tem pe c'hoazh dodenn e plas "sujed" ha "luskad" e plas "emsav". Marteze e vo kinnigoù all gant tud all. A galon.--Ex-Smith 1 Her 2009 da 19:49 (UTC)

Salud Ex-Smith. N'am boa ket re soñj penaos veze lâret "légende", mont a ran da cheñch-se, war infoboxoù all m'eus lakaet-se ouzhpenn... Evit "luskad", Ifig en deus lâret din "emsav" :D cheñch a rin neuze... --Belvar 2 Her 2009 da 06:23 (UTC)

Evidon-me e ranfe an infobox enderc'hel ar pep pouezusañ eus an titouroù diwar-benn ar skrivagner. Ali on da lezel an titouroù-mañ e-maez ar voest kelaouiñ :
* pried
* keveler
* bugale
* darempredoù
* levezonoù
* levezonet en deus
An titouroù-se a c'heller lakaat er pennad ha skrivañ un tammig hiroc'h diwar o fenn.
--Yun (kaozeal) 18 Meu 2010 da 14:25 (UTC)


Kaozeadenn Implijer:Otyugh

Da gregiñ ganti e kinnigin un tamm arroudenn eus ar reolennoù a sell ouzh kefridi ar verourion :
Dre vras ne zle ket ur merour kemer divizoù hep ali hag asant ar gumuniezh en a-raok. Arabat eo dezhañ implijout e ostilhoù evit ur gounid personel ivez pe en un doare dizonest. Ma vez seurt emzalc'hioù gant ur merour e c'haller soñjal e kammimplij e veli.
Mat. Bremañ, petra eo orin an dilennadegeg a-vremañ ? War a greder e vefe gant emouestl Wikipedidi laouen da skoazellañ Neal, a labour e-unan evel merour. Jentil –frommus zoken-, neketa ?
Bianchi-Bihan, prest bepred da labourat evit ar Brezhoneg (gant ur bennlizherenn mar plij), en em ginnigas kerkent. Brav eo, neketa ?
Sellomp 'ta un tamm a-dostoc’h bremañ. Da heul tabutoù savet ganin a-zivout krefen lieseurt –diwar-benn rieion Kembre pergen, a zo berzet ouzhin labourat diwar o fenn– e kavas B.-B. ur respont : en em ginnig da verourez. Pezh a ziskouez n’eo ket tamm ebet evit "skoazellañ" Neal en em ginnig B.-B., evit ober un arver personel eus ur galloud brasoc’h ne lavaran ket.
Fentus eo lenn diwar he fluenn -o komz diwar va fenn- gerioù evel "vandalerezh", "margodenniñ", "kunujennoù", "tagadennoù" ha me oar-me. BB a oar eus petra emañ o komz hep mar : pa seller ouzh obererezh merouriezh kent e lenner dres, etre ar 4 Mezheven 2007 hag ar 5 C'hwevrer 2008 (hag a-raok, d'an 22 Du 2006, gant e "geneil" Bernez Bernioù), stankadennoù diniver en abeg dres da seurt emzalc'h. Da c’hoarzhin eo lenn tamalloù a-berzh BB evel “margodenniñ” ! Ha petra eo soñj Implijer:Bernez Bernioù, Implijer:Tangi Gwegen, Implijer:Shelley Konk, Implijer:Alan Delo, Implijer:Rufus, Implijer:Nihil Obstat, Implijer:Ab Ostol, Implijer:Kergidu, Implijer:Lola Kola, Implijer:Alfoñs ar C'hlas, Implijer:Alfoñs ar Werenn…diwar-benn kement-se ? Fentus eo a-hend-all lenn Neal skrivañ "Krediñ a reer e c'hellfe bezañ implijet ar gont-mañ evit margodenniñ". Kinnig a rafen a-walc'h un doare gwelloc'h c'hoazh : "Krediñ a reer, hervez tud zo, a c'hellfe, marteze (gallus a c'hallfe bezañ), bezañ implijet, dre ma vefe diskred...". Pe ur stumm all un tamm berroc'h : "Bianchi-Bihan he deus lavaret din skrivañ...". Hag un tamm pelloc'h : "goulennet eo bet gwiriekaat IP ar gont-mañ". Emeur bepred o c'hortoz disoc'h an enklask, me'gred...
Bremañ e rankomp dilenn merourion nevez. Evel-just e oa BB an hini gentañ d'en em lakaat war ar renk...a-raok ar prantad kefridiel embannet zoken ! Mall zo ganti pakañ ur galloud nevez c'hoantaet bras ganti abaoe pell zo, war a hañval...
Petra eo stad an traoù, bremañ ? E-touez ar verourion kent, Kadwalan, Benoni, Paotr, Fulub ha C.Rogel a hañval bezañ "steuziet". Ne chom oberiant nemet Neal, a zo penn-da-benn e dorn BB.
E-touez an emstriverion e weler diouzh un tu ur skipailhig tud en em anavez mat war a hañval, hag oc'h en em kinnigañ pep hini an eil evit egile : BB (kinniget gant Ex-Smith ha Neal), Ex-Smith (kinniget gant Neal ha BB), Llydaw (kinniget gant Ex-Smith, BB ha Neal)  : bravat tiegezh, neketa ? Diouzh un tu all, estregedon, Y-M D (kinniget gant Bolivar, "Gweñlc'h"), Gwendal P. ha Malo (kinniget ganto o-unan). Ha neuze e teu an traoù da vezañ kemplesoc'h evit BB hag e sujidi ! Neal ha BB zo ar re o deus kinniget ar muiañ a emstriverion (BB, Ex-Smith, Llydaw gant Neal ; Ex-Smith, Llydawr gant BB), pa oa asur e oa tud eus o skipailhig. Ha bremañ pa welont tud all -ne hañvalont ket anavezout ken mat- e skriv Neal : Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ya, sur ! Gwelloc'h eo "un nebeud merourion oc'h ober war-dro ar raktres atav". Un nebeut tud dibabet mat na petra 'ta !
Ha petra eo "labour" BB a-benn ar fin ? Evel am eus bet tro da verkañ ergentaou e skriv war pep tra, daoust dezhi na c'houzout tra diwar o fenn. Evel-just, anat deoc'h, ne c'haller ket "gouzout pep tra". Padal eo souezhus gwelout unan bennak bezañ dizesk war pep tra evelti. Pezh a ra hepken zo klask treiñ pennadoù diwar Wikipediaoù all. Hogen, evel 'm eus bet tro da lavarout, ne c'haller ket treiñ ervat un destenn pa ne gomprenner ket anezhi. Levrlennadur nemetañ BB zo...ar Wikipediaoù all ! Hag ul levr bennak he defe digoret en he buhez ?. Evit pezh a sell ouzh an diskibezhioù on boas da bleustriñ -an Istor, am eus un tamm stummadur warnañ, da skouer- pe an dodennoù a gav din bezañ bet studiet kalzig -ar reizhiad amaezhel saoz da skouer- e c'hallan lavaret en un doare diogel ez eo nul live ar brizhpennadoù savet gant BB. Ne vin ket evit barnañ disklibezhioù all estrenoc'h ouzhin, goulakaat a c'hallan ez eo heñvel he live diwar o fenn.
Ha Wikipedia a vefe tonket da vezañ troidigezhioù -fall- eus ar Wikipediaoù all ? Padal ar Wikipediaoù all zo bouedet gant titouroù hag imbourc'hioù diavaez, n'int ket troidigezhioù hepken eus ar Wikipediaoù all. Gwell a se evit ar Wikipediaoù-se n'eo ket o fennadoù troidigezhioù diouzh ar Wikipedia brezhonek !
Ar pep gwashañ eo n'eo ket evit gouzañv e vefe tud all o klask kas war-raok ul labour sirius : e Wiki dezhañ an hini eo, hag ur pennad en deus savet zoken evit addegas kement-se da soñj da gement hini en defe ankouaet un dra ken anat, anvet en un doare souezhus Wiki-ni e-lec’h Ma Wiki din-me ! Hag emaomp amañ e rouantelezh an Tad Ubu : dizesk, sot, drouk eo...met ar galloud zo ganti ! Ha neuze e c'hall mac'homañ ar Wiki, heskinañ kement ali disheñvel diouzh hec'h hini. Un doare emskiantek eo moarvat da gaout an dizober eus ar re n'int ket e "linenn" BB hag he lakezed, a-hend-all : o digalonekaat hag o heugiñ dre o rediañ da asantiñ dibaboù tidel ne c'haller ket asantiñ, kement-se a-benn o lakaat da baouez da gemer perzh. Ha den n'en deus klasket kompren perak e oa kement a dud bet oberiant ergentaou ha dilezet ganto Wikipedia abaoe ur prantadig ?
Evit pezh a sell ouzhin, n'em eus biskoazh klasket rediañ an termenadurezh reizh d'ar pennadoù savet araozon gant ar re all, ha pa oufen pegen lu e c'hallont bezañ. Kinnig ha netra ken, da skouer evit pezh a sell ouzh an anvioù-lec'h iwerzhonek -dic'hallus da zistagañ da gement ne oar ket iwerzhoneg- ha roet dezho gant poell ur stumm brezhonek gant Loeiz Andouard, evel Limnac'h e-lec'h Luimneach). Padal e kav din e ranker tennañ korvo eus an holl re o deus kaset hor yezh war-raok araozomp, eus geriadurourion an 18vet kantvet betek Preder, hag o tremen dre Frañsez Vallée, Gwalarn ha Roparz Hemon, SADED ha Guy Etienne, pe c'hoazh etre Ebrel 1991 hag Here 1992 Bodad ar Yezh Arnevez (BAYA), heuliad emvodoù kaset war-raok gant Herve Kerrain (ha ne oa ket, eñ, ur brizhvrezhoneger)...Ne lakan mammenn ebet a-gostez, an holl o deus o splet. Hogen tud dizesk zo bepred feuket pa lennont traoù n'int ket evit kompren hag a live uheloc'h eget o hini. Ha neuze e ranker skrivañ ur ger gallek war zigarez n'eur ket evit kompren kefridiel (a gaver e Geriadur An Here, pe e Tintin. Afer Klaskato, p. 43 : "En un notenn gefridiel e sav Maodiernezh an Aferioù Diavaez kreñv he mouezh a-enep..." : moarvat e vo lavaret e oa Divi Gervella ha Martial Ménard awenet gant ur gealiadurezh diaoulek !). Neuze e ranker skrivañ lec'hienn e-lec'h load pa rankfe klotañ "ez-naturel" ha "dre ret" lec'hienn (dereat-tre evit ul lec'hienn henoniel da skouer) ouzh ar galleg site, ha pa n'eo ket load anavezet gant ar veulkeed-se. Ha koulskoude e vez kavet ar ger-se e Geriadur ar Stlenneg embannet e 1995, pe e Aber abaoe krouidigezh he load (load gwe a vez kavet abaoe an niv. 15, Nevez-Amzer 2004) ; biskoazh n'em eus kavet, e saozneg, site e-lec'h website. Rediañ a reer c'hoazh dibaboù diboell-krenn diwar-benn an anvioù-rieion, ha dislavarus dreist-holl : treiñ evit broioù zo (Loeiz XIII...), berzañ skrivañ e brezhoneg evit broioù all zo, evit Kembre pergen. Ha koulskoude roue Gwynedd an 10vet kantved ha kont Kernev an 11vet kantved o doa an hevelep anv, ar skoueriekadurioù brezhonek ha kembraek a-vremañ hepken a grou un diforc'h ne oa ket anezhañ d'ar c'houlz-se pa oa c'hoazh ur gumuniezh predenek bev-mat. Merkañ a c'haller a-hend-all e skriv Divi Gervella e Emblèmes et symboles des Bretons et des Celtes, Coop Breizh, 1998, p.26 Hoel Dda (zoken ma c'haller bezañ souezhet e chom e kembraeg da). Heñvel e vefe ar gudenn evit anvioù-tud lec'hlennat evel Olaf/Olof...disheñvel hiziv an deiz e daneg, norgeeg, svedeg hag islandeg, ne oant ket ken dispartiet er Grennamzer avat. Kement-se n'eo ket ur gudenn a yezhoniezh-rik, ur gudenn a Istor ne lavaran ket, pezh ne c'hall ket beulkeed evel BB intent...
Ne c'hallomp ket mui plegañ dirak diktatouriezh brizhkefredourion dizesk ha tagnous. Poent eo ober eus Wikipedia brezhonek ur benveg sirius a c'haller fiziañ ennañ.
DIEUBOMP AR WIKIPEDIA, HA DIEUBET E VO PEP TRA !
Meven 2 Her 2009 da 15:16 (UTC)

=== E ser va stankadennoù ===
Kalz buanoc'h e vin diwar-benn "respont" Bianchi-bihan, a skriv er wezh-mañ diwar bluenn Neal.
*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.
*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro Gwilhmod[ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].
*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...
=== E ser an dilennadeg ===
*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek ha . Ha disoc'h e enklask a voe e voe heñvel IPoù...Bianchi-Bihan arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -Mewenn-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? . Met kement-se n'eo ket un arver personel eus e c'halloud, anat deoc'h !
*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ a-enep dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra . A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig, da lavarout eo neuze me. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : Ne welan ket penaos e vo gallet ober pennadoù eus an dibab hep peurvestroniañ ar yezh. Padal en deus Y-M D mouezhiet neptu da geñver BB, tra ma vouezhie Belvar -en deus e ginniget- a-enep da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar frankiz. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ evit an tri-se, gant ar spi e c'hallfent kempouezañ ar skipailgig a-vremañ.
Bianhi-Bihan hag he sekretour Neal a glask lakaat da grediñ ne vefe amañ nemet ur gudenn a vennozhioù pe a emzalc'h. UR GUDENN A C'HALLOUD N'EO KEN, hag int -evel an Tad Ubu- a ra pezh a garont pa 'z eo ar galloud ganto, ha mat pell zo.
Meven


Kaozeadenn Implijer:Atchoum~brwiki

Da gregiñ ganti e kinnigin un tamm arroudenn eus ar reolennoù a sell ouzh kefridi ar verourion :
Dre vras ne zle ket ur merour kemer divizoù hep ali hag asant ar gumuniezh en a-raok. Arabat eo dezhañ implijout e ostilhoù evit ur gounid personel ivez pe en un doare dizonest. Ma vez seurt emzalc'hioù gant ur merour e c'haller soñjal e kammimplij e veli.
Mat. Bremañ, petra eo orin an dilennadegeg a-vremañ ? War a greder e vefe gant emouestl Wikipedidi laouen da skoazellañ Neal, a labour e-unan evel merour. Jentil –frommus zoken-, neketa ?
Bianchi-Bihan, prest bepred da labourat evit ar Brezhoneg (gant ur bennlizherenn mar plij), en em ginnigas kerkent. Brav eo, neketa ?
Sellomp 'ta un tamm a-dostoc’h bremañ. Da heul tabutoù savet ganin a-zivout krefen lieseurt –diwar-benn rieion Kembre pergen, a zo berzet ouzhin labourat diwar o fenn– e kavas B.-B. ur respont : en em ginnig da verourez. Pezh a ziskouez n’eo ket tamm ebet evit "skoazellañ" Neal en em ginnig B.-B., evit ober un arver personel eus ur galloud brasoc’h ne lavaran ket.
Fentus eo lenn diwar he fluenn -o komz diwar va fenn- gerioù evel "vandalerezh", "margodenniñ", "kunujennoù", "tagadennoù" ha me oar-me. BB a oar eus petra emañ o komz hep mar : pa seller ouzh obererezh merouriezh kent e lenner dres, etre ar 4 Mezheven 2007 hag ar 5 C'hwevrer 2008 (hag a-raok, d'an 22 Du 2006, gant e "geneil" Bernez Bernioù), stankadennoù diniver en abeg dres da seurt emzalc'h. Da c’hoarzhin eo lenn tamalloù a-berzh BB evel “margodenniñ” ! Ha petra eo soñj Implijer:Bernez Bernioù, Implijer:Tangi Gwegen, Implijer:Shelley Konk, Implijer:Alan Delo, Implijer:Rufus, Implijer:Nihil Obstat, Implijer:Ab Ostol, Implijer:Kergidu, Implijer:Lola Kola, Implijer:Alfoñs ar C'hlas, Implijer:Alfoñs ar Werenn…diwar-benn kement-se ? Fentus eo a-hend-all lenn Neal skrivañ "Krediñ a reer e c'hellfe bezañ implijet ar gont-mañ evit margodenniñ". Kinnig a rafen a-walc'h un doare gwelloc'h c'hoazh : "Krediñ a reer, hervez tud zo, a c'hellfe, marteze (gallus a c'hallfe bezañ), bezañ implijet, dre ma vefe diskred...". Pe ur stumm all un tamm berroc'h : "Bianchi-Bihan he deus lavaret din skrivañ...". Hag un tamm pelloc'h : "goulennet eo bet gwiriekaat IP ar gont-mañ". Emeur bepred o c'hortoz disoc'h an enklask, me'gred...
Bremañ e rankomp dilenn merourion nevez. Evel-just e oa BB an hini gentañ d'en em lakaat war ar renk...a-raok ar prantad kefridiel embannet zoken ! Mall zo ganti pakañ ur galloud nevez c'hoantaet bras ganti abaoe pell zo, war a hañval...
Petra eo stad an traoù, bremañ ? E-touez ar verourion kent, Kadwalan, Benoni, Paotr, Fulub ha C.Rogel a hañval bezañ "steuziet". Ne chom oberiant nemet Neal, a zo penn-da-benn e dorn BB.
E-touez an emstriverion e weler diouzh un tu ur skipailhig tud en em anavez mat war a hañval, hag oc'h en em kinnigañ pep hini an eil evit egile : BB (kinniget gant Kdbzh, Ex-Smith ha Neal), Ex-Smith (kinniget gant Neal ha BB), Llydaw (kinniget gant Ex-Smith, BB ha Neal) ha Kadbzh (kinniget gant BB, Neal, Ex-Smith) (an daou diwezhañ o vezañ nullet o c’hinnig diwar o goulenn) : bravat tiegezh, neketa ? Diouzh un tu all, estregedon, Y-M D (kinniget gant Bolivar, "Gweñlc'h"), Gwendal P. ha Malo (kinniget ganto o-unan). Ha neuze e teu an traoù da vezañ kemplesoc'h evit BB hag e sujidi ! Neal ha BB zo ar re o deus kinniget ar muiañ a emstriverion (BB, Ex-Smith, Llydaw ha Kdbzh gant Neal ; Ex-Smith, Llydawr ha Kdbzh gant BB), pa oa asur e oa tud eus o skipailhig. Ha bremañ pa welont tud all -ne hañvalont ket anavezout ken mat- e skriv Neal : Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ya, sur ! Gwelloc'h eo "un nebeud merourion oc'h ober war-dro ar raktres atav". Un nebeut tud dibabet mat na petra 'ta !
Ha petra eo "labour" BB a-benn ar fin ? Evel am eus bet tro da verkañ ergentaou e skriv war pep tra, daoust dezhi na c'houzout tra diwar o fenn. Evel-just, anat deoc'h, ne c'haller ket "gouzout pep tra". Padal eo souezhus gwelout unan bennak bezañ dizesk war pep tra evelti. Pezh a ra hepken zo klask treiñ pennadoù diwar Wikipediaoù all. Hogen, evel 'm eus bet tro da lavarout, ne c'haller ket treiñ ervat un destenn pa ne gomprenner ket anezhi. Levrlennadur nemetañ BB zo...ar Wikipediaoù all ! Hag ul levr bennak he defe digoret en he buhez ?. Evit pezh a sell ouzh an diskibezhioù on boas da bleustriñ -an Istor, am eus un tamm stummadur warnañ, da skouer- pe an dodennoù a gav din bezañ bet studiet kalzig -ar reizhiad amaezhel saoz da skouer- e c'hallan lavaret en un doare diogel ez eo nul live ar brizhpennadoù savet gant BB. Ne vin ket evit barnañ disklibezhioù all estrenoc'h ouzhin, goulakaat a c'hallan ez eo heñvel he live diwar o fenn.
Ha Wikipedia a vefe tonket da vezañ troidigezhioù -fall- eus ar Wikipediaoù all ? Padal ar Wikipediaoù all zo bouedet gant titouroù hag imbourc'hioù diavaez, n'int ket troidigezhioù hepken eus ar Wikipediaoù all. Gwell a se evit ar Wikipediaoù-se n'eo ket o fennadoù troidigezhioù diouzh ar Wikipedia brezhonek !
Ar pep gwashañ eo n'eo ket evit gouzañv e vefe tud all o klask kas war-raok ul labour sirius : e Wiki dezhañ an hini eo, hag ur pennad en deus savet zoken evit addegas kement-se da soñj da gement hini en defe ankouaet un dra ken anat, anvet en un doare souezhus Wiki-ni e-lec’h Ma Wiki din-me ! Hag emaomp amañ e rouantelezh an Tad Ubu : dizesk, sot, drouk eo...met ar galloud zo ganti ! Ha neuze e c'hall mac'homañ ar Wiki, heskinañ kement ali disheñvel diouzh hec'h hini. Un doare emskiantek eo moarvat da gaout an dizober eus ar re n'int ket e "linenn" BB hag he lakezed, a-hend-all : o digalonekaat hag o heugiñ dre o rediañ da asantiñ dibaboù tidel ne c'haller ket asantiñ, kement-se a-benn o lakaat da baouez da gemer perzh. Ha den n'en deus klasket kompren perak e oa kement a dud bet oberiant ergentaou ha dilezet ganto Wikipedia abaoe ur prantadig ?
Evit pezh a sell ouzhin, n'em eus biskoazh klasket rediañ an termenadurezh reizh d'ar pennadoù savet araozon gant ar re all, ha pa oufen pegen lu e c'hallont bezañ. Kinnig ha netra ken, da skouer evit pezh a sell ouzh an anvioù-lec'h iwerzhonek -dic'hallus da zistagañ da gement ne oar ket iwerzhoneg- ha roet dezho gant poell ur stumm brezhonek gant Loeiz Andouard, evel Limnac'h e-lec'h Luimneach). Padal e kav din e ranker tennañ korvo eus an holl re o deus kaset hor yezh war-raok araozomp, eus geriadurourion an 18vet kantvet betek Preder, hag o tremen dre Frañsez Vallée, Gwalarn ha Roparz Hemon, SADED ha Guy Etienne, pe c'hoazh etre Ebrel 1991 hag Here 1992 Bodad ar Yezh Arnevez (BAYA), heuliad emvodoù kaset war-raok gant Herve Kerrain (ha ne oa ket, eñ, ur brizhvrezhoneger)...Ne lakan mammenn ebet a-gostez, an holl o deus o splet. Hogen tud dizesk zo bepred feuket pa lennont traoù n'int ket evit kompren hag a live uheloc'h eget o hini. Ha neuze e ranker skrivañ ur ger gallek war zigarez n'eur ket evit kompren kefridiel (a gaver e Geriadur An Here, pe e Tintin. Afer Klaskato, p. 43 : "En un notenn gefridiel e sav Maodiernezh an Aferioù Diavaez kreñv he mouezh a-enep..." : moarvat e vo lavaret e oa Divi Gervella ha Martial Ménard awenet gant ur gealiadurezh diaoulek !). Neuze e ranker skrivañ lec'hienn e-lec'h load pa rankfe klotañ "ez-naturel" ha "dre ret" lec'hienn (dereat-tre evit ul lec'hienn henoniel da skouer) ouzh ar galleg site, ha pa n'eo ket load anavezet gant ar veulkeed-se. Ha koulskoude e vez kavet ar ger-se e Geriadur ar Stlenneg embannet e 1995, pe e Aber abaoe krouidigezh he load (load gwe a vez kavet abaoe an niv. 15, Nevez-Amzer 2004) ; biskoazh n'em eus kavet, e saozneg, site e-lec'h website. Rediañ a reer c'hoazh dibaboù diboell-krenn diwar-benn an anvioù-rieion, ha dislavarus dreist-holl : treiñ evit broioù zo (Loeiz XIII...), berzañ skrivañ e brezhoneg evit broioù all zo, evit Kembre pergen. Ha koulskoude roue Gwynedd an 10vet kantved ha kont Kernev an 11vet kantved o doa an hevelep anv, ar skoueriekadurioù brezhonek ha kembraek a-vremañ hepken a grou un diforc'h ne oa ket anezhañ d'ar c'houlz-se pa oa c'hoazh ur gumuniezh predenek bev-mat. Merkañ a c'haller a-hend-all e skriv Divi Gervella e Emblèmes et symboles des Bretons et des Celtes, Coop Breizh, 1998, p.26 Hoel Dda (zoken ma c'haller bezañ souezhet e chom e kembraeg da). Heñvel e vefe ar gudenn evit anvioù-tud lec'hlennat evel Olaf/Olof...disheñvel hiziv an deiz e daneg, norgeeg, svedeg hag islandeg, ne oant ket ken dispartiet er Grennamzer avat. Kement-se n'eo ket ur gudenn a yezhoniezh-rik, ur gudenn a Istor ne lavaran ket, pezh ne c'hall ket beulkeed evel BB intent...
Ne c'hallomp ket mui plegañ dirak diktatouriezh brizhkefredourion dizesk ha tagnous. Poent eo ober eus Wikipedia brezhonek ur benveg sirius a c'haller fiziañ ennañ.
DIEUBOMP AR WIKIPEDIA, HA DIEUBET E VO PEP TRA !
Meven 2 Her 2009 da 15:19 (UTC)

=== E ser va stankadennoù ===
Kalz buanoc'h e vin diwar-benn "respont" Bianchi-bihan, a skriv er wezh-mañ diwar bluenn Neal.
*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.
*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro Gwilhmod[ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].
*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...
=== E ser an dilennadeg ===
*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek ha . Ha disoc'h e enklask a voe e voe heñvel IPoù...Bianchi-Bihan ha Kdbzh, arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha Kdbzh an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha Kdbzh an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -Mewenn-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? . Met kement-se n'eo ket un arver personel eus e c'halloud, anat deoc'h !
*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ a-enep dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra . A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig, da lavarout eo neuze me. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : Ne welan ket penaos e vo gallet ober pennadoù eus an dibab hep peurvestroniañ ar yezh. Padal en deus Y-M D mouezhiet neptu da geñver BB, tra ma vouezhie Belvar -en deus e ginniget- a-enep da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar frankiz. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ evit an tri-se, gant ar spi e c'hallfent kempouezañ ar skipailgig a-vremañ.
Bianhi-Bihan hag he sekretour Neal a glask lakaat da grediñ ne vefe amañ nemet ur gudenn a vennozhioù pe a emzalc'h. UR GUDENN A C'HALLOUD N'EO KEN, hag int -evel an Tad Ubu- a ra pezh a garont pa 'z eo ar galloud ganto, ha mat pell zo.
Meven

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Atchoum. To make sure that both of you can use all Wikimedia projects in future, we have reserved the name Atchoum~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:23 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 19 Ebr 2015 da 02:47 (UTC)


Kaozeal:Seizh Marzh an Henved

Ne gomprenan mat ket perak eo bet adanvet an pennad-mañ.
*1. An abeg e vefe lavaret an Henved er yezhoù all ne zalc'h ket: e meur a hini, ha reoù vras en o zouez (alamaneg, galleg, italianeg...) n'emañ ket kont evel-se. Ar saozneg a ra gant an daou: The Seven Wonders of the World (or the Seven Wonders of the Ancient World) is a well known list of seven remarkable constructions of classical antiquity. (Wikipedia saoznek).
*2. E geriadur Vallée e kavan seiz marzenn ar bed, e hini an Here e kavan Seizh marzh ar Bed ha Seizh burzhud ar Bed. Pelec'h ez eus bet graet gant Seizh Marzh an Henved?Trec'hlid mitonet 3 Her 2009 da 17:14 (UTC)

A-du a-walc'h. Met gant an arguzenn-se n'ouzon ket hag-eñ e c'haller mirout An Treoù-Kerne. 82.251.85.61 3 Her 2009 da 17:28 (UTC)
Marteze e kaver an displegadenn er pennad-mañ er wikipedia e saozneg: Wonders of the World. A galon, Neal  (Kaozeal) 3 Her 2009 da 18:03 (UTC)

An dra-se eo ! Pe e galleg fr:Sept merveilles du monde (homonymie). En amzer Vallée ne oa nemet ur roll traoù kaer evel-se. Troet e oa bet gantañ Seiz marzenn ar bed e Sketla Segobrani. Ar seizh tra-se a oa holl savadurioù eus an Henamzer, er reter d'ar Mor Kreizdouar. Abaoe avat ez eus bet klasket sevel rolloù all, enno traoù nevesoc'h hag eus lec'hioù all er bed. Komz a reer eta eus en:Seven Wonders of the Ancient World (cy:Saith Rhyfeddod yr Henfyd), zo disheñvel diouzh an en:New Seven Wonders of the World. Er roll nevez-mañ e kaver Moger Vras Sina, an Taj Mahal, ar Machu Picchu... Abeg a c'haller kavout er ger Henved pe er ger marzh. Gwir eo ne'm eus kavet e skridoù eus an ugentvet kantved nemet "seiz marzenn ar bed" (Sketla Segobrani, p. 14) ha "seizh burzhud ar bed" (Ar Bed Keltiek niv. 51). Met ne c'haller ket ober evel pa ne vije ket meur a roll bremañ. Rankout a reer lakaat kemm etrezo.--Llydawr 3 Her 2009 da 20:20 (UTC)

Displeget ar perag. Ret eo ober ar c'hemm eta. Bianchi-Bihan 4 Her 2009 da 22:12 (UTC)

https://br.wikipedia.org/wiki/Kaozeal:Seizh Marzh an Henved


Perak ne vije ket ur rummad Saozon brudet e Breizh?  Fentus e vije: ar re brudet hervezon ne vijent ket hervez an holl. An dud brudet alies a ra un dra bennak: rummadoù kanerien zo, barzhed ivez. Ha graet e vo ur rummad "tavarnourien"?
Ur rummad  Senegaliz o c'hoari mell-droad e Breizh a vefe kalz siriusoc'h: diazezet war ar fedoù.
Bianchi-Bihan 7 Her 2009 da 11:35 (UTC)

Me gav n'eo ket re a dalvoudegezh ar rummad-mañ, evit abegoù bet displeget gant Bianchi-Bihan. --Y-M D 7 Her 2009 da 16:13 (UTC)

:A-du penn-da-benn gant B-B ivez. Neal  (Kaozeal) 7 Her 2009 da 18:20 (UTC)

:: Me ivez. Ex-Smith 7 Her 2009 da 18:34 (UTC)

:::Ret e vefe d'an den en deus savet ar rummad-mañ displegañ petra eo e dalvoudegezh. Evidon ne welan ket e vije gwall dalvoudus. --Llydawr 7 Her 2009 da 18:36 (UTC)

::::D'am soñj eo graet gant an hini en doa bet c'hoant da grouiñ ur rummad gant Gallaoued a orin breizhat, pe un dra bennak heñvel, evit lakaat Alan Stivell e-barzh. Kinnig a ran ma vije diverket ar rummad, krouet evit lakaat Byn Walters e-barzh: ur rummad tavarnourien a vo? Bianchi-Bihan 8 Her 2009 da 03:41 (UTC)

:::::Ya, Ganin (Fulub Cayenne) eo bet krouet, kaout a rae din e oa dedennus sevel ur seurt rummad gouestlet d'ar 'Gelted' all a gar Breizh hag d'ar re o deus desket brezhoneg. Gwir eo ne gavan ket gwall zedennus lakaat ur pennad db Byn Walter, hag a-unan on ganeoc'h en ur mod : mat e vefe diverkañ ar pennad zo diwer e benn. Met e mod ebet ez eus bet fellet din krouiñ ar rummad-mañ a-benn lakaat anv Byn Walter ennañ, n'anavezan ket anezhañ zokenoc'h! Un dagadenn diezhomm ha dizonest ouzhpenn eus perzh an Ao. Bianci hag a blij dezhañ dont da c'hoari e chigarder, Na skuizhus :-(

:::::A Galon, Fulub.

::::::Da gentañ-holl, ne welan tamm tagadenn ebet. Da eil, ne welan tamm poell ebet gant seurt rummadoù. Brudet gant piv 'ta? Ha c'hoazh rummadoù all evit renkañ Saozon anavezet mat e Bro-Dreger pe Italianiz bet o chom gwezhall en Il-ha-Gwilen? Un holloueziadur eo ar wikipedia ha n'eo ket ul lec'h evit renkañ a-bep seurt mesk-divesk. Neal  (Kaozeal) 8 Her 2009 da 18:55 (UTC)

::::::: "krouet evit lakaat Byn Walters e-barzh" eme an Ao. Bianci. Tamallet on e gaou, se zo kaoz m boa komzet eus un dagadenn dizonest. Mat eo, mat eo! mar ne gav ket deoc'h ez eo dedennus kaout ur rummad db ar Gelted all o deus diskouezet e mod pe vod e oant dedennet gant Breizh, diverkit-eñ laouen. Me a gave se dedennus koulskoude, ne stourmin ket avat. Fulub.

Gwall gizidik eo kroc'hen Fulup. Klask a rin displegañ dezhañ ez eus tud ha ne soñjont ket eveltañ.
Da gentañ e klaskomp lakaat deskadurezh amañ, evel ma vez graet e pe wikipedia, hag evel gant un Islandadez pe ur Breizhad n'eus ket pell, ne gavomp ket eo trawalc'h bezañ o chom e Breizh (pe en Gwiana), bezañ rener ur gevredigezh, pe bezañ dilennet, evit kaout ur pennad en e anv. Na tavarnourien Breizh na tavarnourien La Crique ne gaver o anv er wikipediaoù all.
Da eil e vije mat diwall da skrivañ mat anvioù an dud. Byn Walters, gant "s", ha Bianchi, gant "h". Ma krog pep hini da c'hoari distummañ anvioù ar re all e vo brav al labour. Neuze e c'houlennan digantañ reizhañ ma anv en e skrid er bajenn-mañ.
Da ziwezhañ e lavarin n'eus tagadenn ebet e-barzh un evezhiadenn ken eeun: krouet gantañ ur rummad nevez ... ha goude? Evit lakaat e-barzh daou bennad (Twm Morys, Meic Stevens) a oa en o rummadoù dija ha n'o doa ket ezhomm da vezañ en unan all, hag unan nevez krouet gantañ (Byn Walters) a vije bet dirummad panevet da grouidigezh ar rummad nevez-se just a-walc'h. Ha kement-se, emezañ zo un dagadenn dizonest.
Ha derc'hel da skrivañ Bianci e-lec'h Bianchi, petra eo se? Bianchi-Bihan 9 Her 2009 da 08:05 (UTC)

https://br.wikipedia.org/wiki/Kaozeadenn Rummad:Kembreiz brudet e Breizh


Kaozeadenn Implijer:Lantesh~brwiki

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Lantesh. To make sure that both of you can use all Wikimedia projects in future, we have reserved the name Lantesh~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:23 (UTC)


Kaozeal:Bremañ

War ar bajenn gallek e kaver :
 ==Quelques anciens ou actuels collaborateurs occasionnels ==
 * Mikael Baudu
 * Herve Bihan
 * Daniel Personig, décédé
 * Daniel an Doujet
 * Antony Heulin
 * Gwennyn Louarn
 * Tangi Louarn
 * Hoel Louarn
 * Anna-Vari Chapalain
 * Iwan Kadored
 * Lukian Kergoat
 * Mark Kerrain
 * Paol ar Meur
 * Mich Beyer
 Une liste complète depuis la création en 1980 serait interminable.
Hag adalvoudegezh e seblant deoc'h lakaat al listenn-se e brezhoneg ? Me n' on ket a-enep. --Y-M D 10 Her 2009 da 10:47 (UTC)

Din-me  eo talvoudus, ouzhpenn ez eus pennadoù diwar-benn ul lodenn anezho en hor wiki-ni, n'ouzon ket petra a soñj ar genlabourerien all.--Ex-Smith 10 Her 2009 da 11:29 (UTC)

:Kentoc'h a-enep. Re a anvioù a vije. Ne vez ket graet evit kelaouennoù all, eo? Ar pennadoù db kelaouennoù n'int ket listennoù anvioù tud. Bremañ, ma'z eo ret menegiñ un anv bennak, miromp ar re o deus skrivet levrioù, da skouer, pe graet traoù all e-kichen. Ha c'hoazh. Tud zo n'o deus skrivet netra a dalvoudegezh, ma vez sellet a dost, ha n'eo bet embannet o skridoù nemet abalamour ma oant kar da unan bennak. Setu, roet ma ali, ne enebin ket ouzh youl ar re all. Bianchi-Bihan 10 Her 2009 da 12:06 (UTC)


Kaozeadenn Implijer:Mewenn

Stanket eo bet ar gont-mañ dre ma oa ur fri-malarjez da vMeven. Neal  (Kaozeal) 14 Her 2009 da 14:20 (UTC)


Kaozeadenn Implijer:לערי ריינהארט

{| class="float-center" border="0" cellpadding="0" cellspacing="0" style="background:#efefef; color:black" align="center" LANG="en"
|-
| align="center" colspan="2" |
The phonetic transcription of « לערי ריינהארט » is /lɛʁi ʁɑjnhɑʁt/ (leri raynhart).

{{Softredirect|1=testwiki:user talk:{{PAGENAME}}|2=testwiki:user talk:{{PAGENAME}}}}
|-
| align="right" | [[image:Redirectltr.png|right]]
| align="left" dir="ltr" | [[user talk:Gangleri]]
|-
| align="right" | [[Image:Redirectltr.png|right]]
| align="left" dir="ltr" | [[user talk:לערי ריינהארט]] aka "''Gangleri''"
|-
| align="right" | [[Image:Redirectltr.png|right]]
| align="left" dir="ltr" | '''[[testwiki:user talk:לערי ריינהארט]] aka "''Gangleri''"'''
|}

SITENAME:  · language: : [#top ] ·  [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#footer #footer]

local curent version:  · versions at b: · c: · d: · m: · mw: · n: · q: · s: · t: · v: · voy: · w: · wikt: · w:en: · m:special:sitematrix# · template:Wikivar · m:

mediawiki:Sidebar [#top ] ·  [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ] · [#top ]

[#top your] [#top local preferences] · [#mw-prefsection-personal Einstellungen] · [#mw-prefsection-rendering Preferencias] · [#mw-prefsection-editing Préférences] · [#mw-prefsection-rc Preferenze] · [#mw-prefsection-watchlist Настройки] · [#mw-prefsection-gadgets 设置] · [#mw-prefsection-betafeatures تفضيلات] · [#mw-prefsection-betafeatures העדפות] · [#top मेरी वरीयताएँ] · [#top Preferoj]

user / :  · [/?title=special:ListUsers&limit=1&username= rights] · all subpages T · /common.css · /common.js · /previous user page · archives archived talks · b: · c: · d: · m: · mw: · n: · q: · s: · t: · v: · voy: · w: · wikt: · w:en: · w: · :en:

[#top local WLH] · [#top local RC] · [#top local logs] · [#top local watchlist] · [#top local ontributions] · local mediawiki:Common.css · local mediawiki:Common.js · local mediawiki:Gadgets-definition · local notificationsm:…/global.css · m:…/global.js · global account information ·  global user contributions

PAGEID:  · [https:/?curid=#top links here] · [https:/?curid=&action=purge# purge ↺] · [https:/?curid=&action=edit§ion=0# section=0] · REVISIONID:  · [https:/?oldid=# permanent link] · (layout: 2015-09-07…d LTR RTL short)

testing and validation links: BiDi issues · gadget issues · related languages / dialects: w:foo: · w:bar:
</center>

<!--
<br clear="all" />
-->
__TOC__

: לערי ריינהארט (kaozeal) 26 Eos 2015 da 18:51 (UTC)

לערי ריינהארט (kaozeal) 17 Gwe 2015 da 03:58 (UTC)


Kaozeadenn Implijer:Dominiko

Skrivañ a rez: (un tsunami → ur tsunami ("ur" a vez implijet gant ar gerioù tsunami ha tsar)). Pelec'h ec'h eus lennet kement-se. Bianchi-Bihan 26 Gwe 2011 da 01:30 (UTC)
Pelec’h?  Lennet em eus se em yezhadur La grammaire bretonne pour tous, gant Eugène CHALM (L-118 3.): « Les emprunts prononcés /dj/, /tch/, /ts/ demandent la forme ar: ur jean (un jean, pantalon), ar joniged (les Johnnies), ar tsunami (le tsunami) ».  B-22 3.1.1.1: « Ne mutent pas non plus les néologismes en psi- ; les emprunts en tch-, ts-: ar tsarez (la tsarine) ». Dominiko 26 Gwe 2011 da 07:50 (UTC)

Klevout a ran brezhonegerien o lavarout an Dziganed, an tsar, an dzarez, en un doare naturel. N'o deus ket lennet ar yezhadur moarvat. Bianchi-Bihan 26 Gwe 2011 da 08:30 (UTC)

Salud dit. N'eo ket fall da LanguageTool brezhonek. Pelec'h 'teus kavet se?--Trec'hlid mitonet 7 Her 2011 da 19:07 (UTC)

Sell 'ta ouzh ma blog evit gouzout muioc’h diwar-benn LanguageTool e brezhoneg. Spi am eus e vin gouest da wellaat anezhañ dizale. Dominiko 7 Her 2011 da 19:37 (UTC)
Salud dit, db ar c'hemm az teus degaset gant Language tool : "lakaat ar ouziegezh > lakaat an ouziegezh". Ur fazi eo. Abalamour ma oa skrivet fall ar ger kemmet "gouiziegezh" moarvat (mankout a rae un "i"). Setu e oa ret skrivañ ar ouiziegezh evel-just. Renket eo bet ganin. A galon--Kadwalan 10 Her 2011 da 21:45 (UTC)

Dindan mogerioù Vienna, hervezon. http://br.wikipedia.org/w/index.php?title=Polonia&action=historysubmit&diff=1075338&oldid=1066985. Abalamour d'ar renadenn "Vienna. A galon. Bianchi-Bihan 16 Her 2011 da 16:54 (UTC)

Ya reizhet. Skrivañ "dindan mogerioù Vienna" e-lec'h "dindan vogerioù Vienna". Ur renadenn zo stag ouzh ar ger goude dindan. Abalamour da se ne vez ket graet a gemmadur. A galon  --Kadwalan 16 Her 2011 da 17:09 (UTC)

:Digarez ac'hanon evit ar fazi. Bremañ e ouezin ar reolenn-mañ. --Dominiko 16 Her 2011 da 17:19 (UTC)

::Laeret ma evezhiadenn diganin... Kadbzh 16 Her 2011 da 18:31 (UTC)

Ar marevezh. Bianchi-Bihan 21 Kzu 2011 da 04:57 (UTC)

Ya, petra zo direizh? Evel-se em eus skrivet, rak gourel eo ar ger «marevezh».  Dominiko 21 Kzu 2011 da 07:52 (UTC)
N'eo ket a bouez bras: "lennet em boa "maremezh" skrivet ganit. Megrede eo se poa lakaet er skrid. http://br.wikipedia.org/w/index.php?title=Richard_Wagner&action=historysubmit&diff=1131609&oldid=1120222. Hag echu. Bianchi-Bihan 21 Kzu 2011 da 08:36 (UTC)


Kaozeadenn Patrom:Infobox C'hoari video

Salud. Disoñjet ez peus un i e-barzh deizIad. A galon. --Ex-Smith 24 Her 2009 da 16:24 (UTC)

Graet 'm eus war-dro.--Gwendal 17 Mae 2010 da 09:16 (UTC)

https://br.wikipedia.org/wiki/Kaozeadenn Patrom:Infobox C'hoari video


Kaozeadenn Implijer:Oyp

Denez Prigent n'en deus ket a "official site"? 82.253.239.48 1 Gen 2010 da 15:30 (UTC)

Geo, www.denezprigent.com/ an hini eo. Met n'eus ket netra, pe dost, war al lec'hienn-se. Oyp 1 Gen 2010 da 22:46 (UTC)

Bob Delyn zo ur c'hoari gant ar gerioù telyn (telenn) ha Bob Dylan; ebillion a zo ibilien, met me gred n'eo ket tre ar memes ster e kembraeg: talar-tro marteze. Da wiriañ. Bianchi-Bihan 5 Ebr 2010 da 03:29 (UTC)

Mersi bras. OyP·✉ 5 Ebr 2010 da 10:39 (UTC)

N'em boa ket gwelet da c'houlenn a-raok. "Bob Delin" eo an distagadur. Goude, n'ouzon ket displegañ. Bianchi-Bihan 25 Ebr 2010 da 16:38 (UTC)


Kaozeal:Porched:Breizh

Ha mat e vefe lakaat ar patrom-se war holl bajennoù kumunioù Breizh ? N'ouzon ket hag-eñ eo liammet strizh ar porched hag ar c'humunioù. --Y-M D 23 Her 2009 da 21:22 (UTC)
Ha lakaet e vo ar patrom e traoñ holl pajennoù tud liammet da Vreizh (arzourien, barzhed...) ? --Y-M D 25 Her 2009 da 17:22 (UTC)
Ha lakaet e vo ar patrom e traoñ ar rummadoù a denn da Vreizh (Rummad:Bro Leon, Rummad:Mediaoù Breizh...) ? --Y-M D 25 Her 2009 da 17:44 (UTC)
N'eus pennad ebet diwarbenn Jean Markale ? Unan eus ho pouezusañ skrivagnerien eo memestra ! Graet'vo ganin pa m'bo amzer :)
(Hag arabat disonjal Yann-Fanch Kemener e-touez ar rummad kanerien, hag Yvon ar Menn e touez ar varzhed) --Morgane44 (kaozeal) 6 Kzu 2012 da 12:20 (UTC)

Ur pennad  Yann-Fañch Kemener zo. Bianchi-Bihan (kaozeal) 6 Kzu 2012 da 18:18 (UTC)

:Ouzhpennet em eus un nebeut tud : ur roll (memes berr-ha-berr) skrivagnerien brezhonek (pe eus Breizh zoken) hep Hemon, Riou pe Drezen ha zo diglok din-me. Ouzhpennet em eus ur roll a droourien ivez. -- Lekemok (kaozeal) 14 Ebr 2013 da 05:42 (UTC)

Adstummet ha reizhet em eus ar porched kozh, peogwir en e gaven distumm ha faziek.
Trugarez da aozer(ez) ar bajenn Skoazell:Taolennoù, skoazell a-zoare am eus kavet enni.
Sad Edgar (kaozeal) 13 Du 2013 da 20:58 (UTC)

Kavout a ran reishoc'h lakaat an nav bro eget kêrioù-penn an nav bro-se, met gallout a reer cheñch evel-just.--Trec'hlid mitonet (kaozeal) 14 Du 2013 da 07:56 (UTC)


Un dra vat eo bezañ savet an diell-mañ. Ne vefe ket fall ouzhpennañ respont Fulup (peoc'h mar plij), hini Y-M D hag hini Bianchi-Bihan. Da lavaret eo Dilez, Peoc'h mar plij ha Kinnigoù. Evit ma vefe klok an diell. Mod-se pa glasko tud kompren en dazont, pe tud a n'o defe ket heuliet pep tra, e vo aesoc'h dezho. Trugarez --Y-M D 26 Her 2009 da 17:57 (UTC)

Graet. Neal  (Kaozeal) 27 Her 2009 da 06:16 (UTC)

Ne fell ket din lakaat ma fri en aferioù ar verourien, met peogwir e vez meneget ma anv e larin ma soñj db ur poent be zaou.

A-du emaon evel just pa vez lavaret eo da bep wiki d'ober war-dro e aferioù diabarzh. N'eo ket bet ali an holl atav: []

Ne gomprenan ket neuze perak e red ar verourien d'ar wiki gall evel da Ganossa, da gontañ munudoù ar mont en-dro amañ : pe ez int hon aferioù diabarzh pe aferioù ar wiki gall?

Lenn a ran J'ignore ce que Meven a écrit, mais je vais essayer d'aller voir. Mat e vije gouzout, ha lenn a-raok respont. Gwelloc'h e vije c'hoazh d'am soñj ma ne vije nemet un den o komz en anv an holl verourien hag en anv hon wikipedia.

Me ne welan met un dra d'ober: emren pep wiki, goulenn diganto diverkañ eno kement tra ha n'eo nemet gwallgomzoù ha labezañ tud ar wikipedia brezhonek (anvioù merourien meneget).

Da ziwezhañ: n'eo ket ret krediñ kement tra a lavar Meven. N'eo ket ret krediñ kement tra a gont tud ar wiki gall ivez, dreist-holl mignoned vras hon yezh, ar re zo bet dibabet da gofesourien gant M, hag a weler oc'h ober un degemer kaer dezhañ. Gwir eo n'eo ket ken alies o devez tro da ziskouez karantez ouzh ar vrezhonegerien. Bianchi-Bihan 27 Her 2009 da 08:36 (UTC)

:Ar gwir ac'h eu da lâret da soñj, evel-just. Hag implijet ganit ar bajenn-gaozeal evit hen ober, anezhañ al lec'h dereatañ. Gwir eo n'eo ket dav mont da dislavar tra pe dra war ur wiki all. Pa'z taget war eeun ha livet gevier diwar ma fenn-me avat e kav din em befe ar gwir d'am difenn d'an nebeutañ. Un dra vat eo vez d'am soñj bezañ bet roet o soñj war ar wiki e galleg ar wezh-mañ evit klask mirout ouzh an afer d vont pelloc'hig. A galon, Neal  (Kaozeal) 27 Her 2009 da 14:06 (UTC)

A-du ganit penn da benn. Bianchi-Bihan 27 Her 2009 da 14:34 (UTC)

:Dre vras hon a-du gant ar pezh a zo bet lavaret ganeoc'h a-us. Gwelet 'm eus en doa kinniget Fulup mont e darempred gant Meven evit gwelet gantañ (ha ganeomp) petra ober. Ne seblant ket an holl bezañ a-du, ha komprenus mat eo. Evel m'en deus lavaret Fulup eo ret gwelet ha talvoudus eo bet labour Meven memestra. Me 'zo bet d'ober un dro da welet petra en doa graet, ha seblantout a ra din ne oa ket didalvoud kennebeut e labour war hor wiki-ni. Me 'vefe kentoc'h a-du evit ma vefe komzet gantañ ha distanket ma 'z eo sioulaet, met eveljust e seblant din pouezus e chomfe evezhiet mat ar pezh a raio goude. Setu va ali, met d'am soñj e rank bezañ sur al lod vrasañ evit en ober, hag evit ma yafe mat en-dro. A galon --Y-M D 27 Her 2009 da 16:40 (UTC)

https://br.wikipedia.org/wiki/Kaozeadenn Wikipedia:Kumuniezh/Diell klemm meven


Kaozeal:Pierre-Emmanuel Marais

N'haller ket ober ur roll eus pep skrid savet gant un den, ha n'eus nemet er wiki brezhonek e vez graet, din da c'houzout. Levrioù hepken a lavaran. A-hend-all n'eus nemet kregiñ da sevel rolloù ar c'helaouennoù koshañ. Pe nevesañ.  Pep pennad eus Ya ha Bremañ? Hag ar re n'int ket sinet? Bianchi-Bihan 30 Her 2009 da 12:23 (UTC)

Me 'zo a-du, ouzhpenn-se n'ouzon ket ma 'z eo aotreet ober kemen-mañ dre ma 'z eo miret pep gwir evit an oberennoù. --Y-M D 30 Her 2009 da 12:44 (UTC)

:Marteze n'eo ket ret menegiñ an holl pennadoù, evel ma lavarez, (war bouez ma vefe pennadoù pouezus-tre) met menegiñ d'an nebeutañ e skriv ur wech an amzer er gazetenn. --Y-M D 30 Her 2009 da 12:55 (UTC)

::Evel ma vez graet evit ar re all. A-du emaomp. Bianchi-Bihan 30 Her 2009 da 15:53 (UTC)

Kavout a reer danvez war an den-mañ war lec'hienn Keit Vimp Bev : . Evit ar re dedennet gant klokaat ar pennad. --Y-M D 1 Du 2009 da 21:29 (UTC)

Diwall! Tamasheq, 2012 n'eo ket skrivet gantañ. http://www.amazon.fr/Tamasheq-Paskal-Hervio/dp/286824162X . Mat e ve gwiriañ evit ar re all. Bianchi-Bihan (kaozeal) 12 Her 2014 da 08:24 (UTC)